cyanic-selkie/wikianc huggingface dataset:
ইষ্ট বেংগল ফুটবল ক্লাব
ক্লাবৰ ৰঙ
ইষ্ট বেংগল ফুটবল ক্লাবৰ ৰঙ হৈছে ৰঙা আৰু সোণালী। ঘৰুৱা খেলপথাৰত খেলা খেলসমূহত ক্লাবৰ খেলুৱৈ সকলে ৰঙা আৰু সোণালী ৰঙৰ চোলা, ক’লা ৰঙৰ হাফপেণ্ট আৰু ৰঙা মোজা পিন্ধে। অন্য ক্লাবৰ খেলপথাৰত খেলা খেলসমূহত ক্লাবৰ খেলুৱৈ সকলে বগা চোলা, ক’লা হাফপেণ্ট আৰু বগা মোজা পিন্ধে।
এই ৰঙ কেইটাৰ লগত জড়িত এটা কাহিনী আছে। ক্লাবৰ প্ৰতিষ্ঠাৰ পিছত কৰ্মকৰ্তা সকলে যেতিয়া পোছাকৰ ৰঙ সম্পৰ্কে বিতৰ্ক কৰি আছিল, তেতিয়া চৌৰিঙ্গীৰ হোৱাইটেৱে, লেইডল’ এণ্ড কো. ডিপাৰ্টমেণ্টেল ষ্ট’ৰত ওলোমাই থোৱা এক ৰঙা আৰু সোণালী ৰঙৰ চোলাই সকলোৰে দৃষ্টি আকৰ্ষণ কৰিছিল। তাৰ পিছৰে পৰা এই ৰঙ দুইটাক ক্লাবৰ ৰঙ হিচাপে গণ্য কৰা হয় ।
চল্ট লে’ক ষ্টেডিয়াম
পশ্চিম বংগৰ কলিকতা চহৰৰ এক বহুমুখী খেলপথাৰ হৈছে চল্ট লে’ক ষ্টেডিয়াম। এইখন ভাৰতৰ সৰ্ববৃহৎ খেলপথাৰ আৰু বৰ্তমান এইখন খেলপথাৰ বিশেষকৈ ফুটবল খেল সমূহ পাতিবলৈ ব্যৱহাৰ কৰা হয়। ১৯৮৪ চনত এই খেলপথাৰ খনৰ নিৰ্মাণ কৰা হয় আৰু ইয়াৰ সামগ্ৰীক দৰ্শক ক্ষমতা হৈছে ১,২০,০০০ ।
এইখন ষ্টেডিয়ামত দৌৰ প্ৰতিযোগিতাৰ বাবে প্ৰয়োজনীয় ট্ৰেক, ইলেকট্ৰনিক স্ক’ৰব’ৰ্ড, কৃত্ৰিম টাৰ্ফ, ফ্লাডলাইট, বাতানুকুল ভি. আই. পি. ৰেষ্ট ৰুম, কনফাৰেন্স হল, চিকিৎসা কোঠা আৰু ড’পিঙ ক’ণ্ট্ৰ’ল ৰুম ইত্যাদি সা সুবিধা আছে ।
এই চল্ট লে’ক ষ্টেডিয়ামত ইষ্ট বেংগল ফুটবল ক্লাবৰ আই লীগ আৰু এ’. এফ. চি. কাপৰ ঘৰুৱা খেলসমূহ অনুষ্ঠিত হয়।
সমৰ্থক
ইষ্ট বেংগল ফুটবল ক্লাবৰ ভাৰতত এক বৃহৎ সংখ্যক সমৰ্থক আছে। ইষ্ট বেংগল ক্লাবৰ সমৰ্থক সকলৰ নিজা এটা ৱেব-ছাইটো আছে, যিটো জনা যায় ইষ্ট বেংগল - দা ৰিয়েল পাৱাৰ নামেৰে।
ক্লাবৰ সামগ্ৰী যোগান ধৰোঁতা আৰু স্প’নছৰ
২০০৭ চনৰ পৰা ২০১১ চনলৈকে ৰীব’ক কোম্পানীয়ে ইষ্ট বেংগল ফুটবল ক্লাবক খেলুৱৈৰ প্ৰয়োজনীয় সামগ্ৰী আৰু পোচাক যোগান ধৰিছিল। ২০১১ চনৰ পৰা এই দায়িত্ব লয় নিভিয়া কোম্পানীয়ে।
২০২১ চনৰ পৰা এই দায়িত্ব লয় শ্রী ছিমেন্ট কোম্পানীয়ে।
বাহ্যিক সংযোগ
শ্ৰেণী:ভাৰতীয় ক্ৰীড়া সংঘ শ্ৰেণী:ভাৰতৰ ফুটবল ক্লাব শ্ৰেণী:ইণ্ডিয়ান ছুপাৰ লীগ দল
অনুজ ধৰ
অনুজ ধৰ এগৰাকী ভাৰতীয় লেখক তথা প্ৰাক্তন সাংবাদিক। ধৰে সুভাষ চন্দ্ৰ বসুৰ মৃত্যুৰহস্য সম্পৰ্কে ভালেসংখ্যক গ্ৰন্থ ৰচনা কৰিছে। চৰকাৰী ভাষ্য অনুসৰি ১৯৪৫ চনৰ ১৮ আগষ্টত সুভাষ চন্দ্ৰ বসুৱে যাত্ৰা কৰা জাপানীজ বিমানখন টাইৱানত দুৰ্ঘটনাত পতিত হয়। ইয়াৰ বিপৰীতে ধৰৰ গ্ৰন্থসমূহৰ যুক্তি অনুসৰি সেইদিনা কোনো বিমান দুৰ্ঘটনাত পতিত হোৱা নাছিল আৰু নেতাজী ১৯৮০ ৰ সময়লৈ ফাজিয়াবাদত ’গুমনামী বাবা ভগৱানজী’ নামৰ এক সন্ন্যাসীৰূপেৰে জীৱিত আছিল। ইয়াৰোপৰি ধৰ নতুন দিল্লীত অৱস্থিত বেচৰকাৰী সংস্থা ”মিছন নেতাজী”ৰ প্ৰতিষ্ঠাপক সদস্য।
ধৰৰ অনুসন্ধান
ধৰৰ "মিছন নেতাজী"ৰ অনুসন্ধান অনুসৰি নেতাজীয়ে উত্তৰ প্ৰদেশত ১৯৮৫ চনলৈকে বসবাস কৰি আছিল।
তেওঁলোকৰ তথ্য অনুসৰি ১৯৮৫ চনৰ ১৮ ছেপ্টেম্বৰত তেওঁৰ প্ৰকৃত মৃত্যুৰ দিনা উপস্থিত থকা ১৩ গৰাকী ব্যক্তিয়ে দুখ প্ৰকাশ কৰি কৈছিল, ’....ইয়াত ১৩ লাখ লোক থাকিব লাগিছিল! ("…there should have been 13 lakh people here!" )
২০০৫ চনত টাইৱান চৰকাৰে ধৰলৈ প্ৰেৰণ কৰা এক ইমেইলত প্ৰকাশ কৰে যে ১৯৪৫ চনৰ ১৪ আগষ্টৰ পৰা ২৫ অক্টোবৰলৈ কোনো বিমান টাইৱানৰ মাটিত দুৰ্ঘটনাত পতিত হোৱাৰ কোনো তথ্য চৰকাৰৰ হাতত নাই।
প্ৰচলিত ধাৰণা
প্ৰচলিত ধাৰণামতে, বিমান দুৰ্ঘটনাতে বসুৰ মৃত্যু হৈছিল আৰু অন্যান্য বিকল্প ধাৰণাসমূহ উদেশ্যপ্ৰাণোদিত।     অৱশ্যে ’মিছন নেতাজী’য়ে দাবী কৰে যে অনুজ ধৰৰ গৱেষণাই প্ৰমাণ কৰে যে বসুয়ে প্ৰকৃততে ছ’ভিয়েট ইউনিয়নলৈ পলায়ন কৰিবলৈ সক্ষম হৈছিল। আইনজ্ঞ মুখাৰ্জী কমিছনে এইসম্পৰ্কে কৰা অনুসন্ধানতে প্ৰকাশ পায় যে বসুৰ টাইৱানত মৃত্যু হোৱা নাছিল। কিন্তু ভাৰত চৰকাৰে এই তথ্যসমূহ গ্ৰহণ কৰিবলৈ অস্বীকাৰ কৰে।
’No Secrets’ নামৰ গ্ৰন্থত ধৰে দাবী কৰিছে যে বসুৰ ভাতৃ শৰৎ চন্দ্ৰ বসুৱে ’The Nation’ নামৰ কাকতত লিখা এক প্ৰবন্ধ অনুসৰি ১৯৪৯ চনৰ অক্টোবৰত বসু চীনত থকা বুলি জনা যায়।
ধৰৰ ২০০৮ চনত প্ৰকাশ পোৱা ’CIA's Eye on South Asia’ নামৰ গ্ৰন্থখনত ’Central Intelligence Agency’ ভাৰত আৰু চুবুৰীয়া ৰাষ্ট্ৰসমূহৰ বিষয়ে মুকলি কৰা তথ্যসমূহ লিপিবদ্ধ কৰিছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় সাংবাদিক শ্ৰেণী:ভাৰতীয় সাহিত্যিক
বিশ্বনাথ মন্দিৰ
thumb|right|200px|[[বিশ্বনাথ ঘাটত থকা মূল বিশ্বনাথ মন্দিৰ]] বিশ্বনাথ মন্দিৰ শোণিতপুৰ জিলাৰ বিশ্বনাথ ঘাটত অৱস্থিত এটা মন্দিৰ। সম্ভৱত ৬৫০-৯৯০ খ্ৰীঃ ত শালস্তম্ভ বংশৰ ৰজাসকলে পোনপ্ৰথমে বিশ্বনাথৰ নামত শৈলমন্দিৰ স্থাপন কৰিছিল। ১৬১৫ চনত মোগল সেনাপতি সত্ৰাজিতে এই অঞ্চল আক্ৰমণ কৰি মন্দিৰৰ সোণ ৰূপৰ আহিলাৰ লগতে দুগৰাকী (কোনো বুৰঞ্জীৰ মতে তিনি গৰাকী) দেৱদাসীও ধৰি লৈ যায়, তেতিয়াৰ পৰাহে স্বৰ্গদেউসকলৰ বিশেষ দৃষ্টি বিশ্বনাথৰ প্ৰতি আকৰ্ষণ হয়। ১৬১৫ চনৰ পৰা ১৬২০ চনৰ ভিতৰত পুৰণি শিলৰ মন্দিৰটো ভাগি পৰাত ১৬২১ চনত স্বগদেউ প্ৰতাপ সিংহই মোমাই তামুলী বৰবৰুৱাৰ হতুৱাই বিশ্বনাথ মন্দিৰ নিৰ্মাণ কৰায়। আজিকালি ব্ৰহ্মপুত্ৰৰ গৰ্ভৰ যিঠাইত প্ৰচীন মন্দিৰৰ ভগ্নাৱশেষ দেখা যায়, তেতিয়া সেই ঠাই যথেষ্ট ওখ আৰু শিলাময় আছিল আৰু তাতে এই মন্দিৰ সজা হৈছিল। ৰাজেশ্বৰ সিংহৰ দিনত হোৱা প্ৰবল বানত পুৰণি বিশ্বনাথ মন্দিৰ ধ্বংসপ্ৰাপ্ত হয়। ইয়াৰ ফলত প্ৰচীন পীঠস্থান ব্ৰহ্মপুত্ৰৰ গৰ্ভত সোমাই যায় আৰু সেই স্থানত নতুন মন্দিৰ নিৰ্মাণ অসম্ভৱ হোৱাত সেই স্থানৰ পৰা ২০০ মিটাৰমান পশ্চিমত বৰ্ত্তমানৰ ঠাইত লক্ষ্মী সিংহ স্বৰ্গদেৱে ১৭৭৪ চনত ধ্বসপ্ৰাপ্ত মন্দিৰৰ পৰা বহুতো শিল-ইটা অনাই নতুনকৈ সামান্য ৰূপত বিশ্বনাথ মন্দিৰ সজাই দিয়ে।
'বিশ্বনাথ মঠ' নামেৰে পৰিচিত বৰ্ত্তমান জহি-খহি যোৱা শিল ইটাৰে সজোৱা ১০ মিটাৰমান ওখ এই মন্দিৰটো চাৰিপিঠিয়া। মন্দিৰটো সৰু হলেও এসময়ত ই বিবিধ চিত্ৰৰে সজোৱা আছিল। উক্ত মন্দিৰৰ থকা ৬৩ ছে:মি: ওখ দেৱতাৰ মূৰ্তি আৰু ১১ ছে:মি: ওখ পঞ্চানন দশভুজা শিৱৰ মূৰ্তি দুটা বৰ্তমান তেজপুৰ জিলা সংগ্ৰহালয়ত ৰখা হৈছে।
নিপ বৰুৱা
নিপ বৰুৱা (Nip Barua) অসমীয়া চলচ্চিত্ৰ জগতৰ এগৰাকী জনপ্ৰিয় ব্যক্তি আছিল। অসমৰ চলচ্চিত্ৰসমূহৰ ব্যৱসায়িক দিশত উত্তৰণ যুগ তেওঁৰ পৰাই আৰম্ভ হয়। তেখেত এগৰাকী চলচ্চিত্ৰ প্ৰযোজক, পৰিচালক আছিল। তেখেত মুঠ ১৫খন অসমীয়া চলচ্চিত্ৰ পৰিচালনা কৰিছিল। চলচ্চিত্ৰ কৰাৰ উপৰিও তেখেতে কিছু পৰিমাণে অভিনয় আৰু সংগীত, ফুটবল খেলাৰ প্ৰতিও তেখেতৰ আগ্ৰহ আছিল। কাৰ্টুনিষ্ট হিচাপেও তেখেতে দ্য আছাম ট্ৰিবিউন কাকতৰ বাবে বহু ছবি আঁকিছিল।
বিশ্বনাথ মন্দিৰ
আগৰ কালত বিশ্বনাথ দেৱালয় অসমৰ কেৱল মহাপীঠেই নাছিল, ই অসমৰ নাটঘৰ হিচাপেও প্ৰসিদ্ধি লাভ কৰিছিল। ইয়াত চৰ্চা লভা 'নট-নৰ্তকী' আৰু ওজাপালি নৃত্য বৰ্তমান বিলুপ্ত। শিৱৰাত্ৰি আৰু গোসাঁই ফুৰোৱা উৎসৱ বৰ্তমানেও চলি আছে।
তথ্য সংগ্ৰহ
শ্ৰেণী:অসমৰ সংৰক্ষিত স্মৃতিচিহ্ন শ্ৰেণী:শোণিতপুৰ জিলাৰ পৰ্যটনস্থলী
নিপ বৰুৱা
জন্ম আৰু পৰিয়াল
কামৰূপ জিলাৰ বিহদিয়া গাঁৱৰ চন্দ্ৰনাথ বৰুৱা গড়কাপ্তানি বিভাগৰ চাব ডিভিজনেল অফিচাৰ আছিল। তেখেতে একে জিলাৰ কৰৰা গাঁৱৰ জোনপ্ৰভাক বিয়া কৰাইছিল। চন্দ্ৰনাথ বৰুৱাৰ ঔৰষত আৰু জোনপ্ৰভাৰ গৰ্ভত নিপ বৰুৱাৰ জন্ম হৈছিল। বৰুৱা দম্পতীয়ে নজন পুত্ৰ সন্তান আৰু চাৰিজনী কন্যা সন্তানৰ জন্ম দিছিল। পুত্ৰ সন্তান কেইজন আছিল ক্ৰমে ব্ৰজেন বৰুৱা, দ্বিবন বৰুৱা, দ্বৈতেন বৰুৱা, দ্বিজেন বৰুৱা, নিপ বৰুৱা, গিৰিণ বৰুৱা, ৰমেন বৰুৱা, নিৰেণ বৰুৱা আৰু দ্বিপেন বৰুৱা। কন্যা সন্তানকেইজনীৰ নাম আছিল পদ্মাৱতী দাস বৰুৱা, প্ৰতিভা বৰুৱা দাস, ৰম্ভা বৰুৱা আৰু বিভা বৰুৱা নভীছ। এই আটাইকেইজন ভাই-ভনীয়ে পিছলৈ কম-বেছি পৰিমাণে অসমীয়া চলচ্চিত্ৰৰ সৈতে জড়িত হৈ পৰিছিল।
পৰিচালিত চলচ্চিত্ৰ
নিপ বৰুৱাৰ কথাছবি 'স্মৃতিৰ পৰশ’ চলচ্চিত্ৰৰ দ্বাৰা পৰিচালক ৰূপে অসমীয়া চলচ্চিত্ৰ জগতত প্ৰৱেশ কৰে। বৰুৱাই মুঠতে ১৫খন ছবি পৰিচালনা কৰিছিল।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক শ্ৰেণী:অসমীয়া অভিনেতা শ্ৰেণী:মৃত ব্যক্তি
হাঙ্গেৰীয় ৱিকিপিডিয়া
হাঙ্গেৰীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ হাঙ্গেৰীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত হাঙ্গেৰীয় ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
বাহ্যিক সংযোগ
হাঙ্গেৰীয় ৱিকিপিডিয়া
পিলিক চৌধুৰী
পিলিক চৌধুৰী (Pilik Choudhury) অসমৰ ক্ৰীড়াৰ ক্ষেত্ৰখনক উজ্জ্বলাই তোলা ব্যক্তিসকলৰ ভিতৰত নিঃসন্দেহে উল্লেখযোগ্য ব্যক্তি আছিল। ফুটবল, ক্ৰিকেট আৰু অন্যান্য ক্ৰীড়াক্ষেত্ৰত নৈপুণ্যতাৰ পৰিচয় দিয়া পিলিক চৌধুৰী অসমৰ সেইসময়ৰ অন্যতম শ্ৰেষ্ঠ খেলুৱৈ বুলি কোৱা হয়। চল্লিছৰ দশকৰ পৰাই অসমৰ খেল জগতৰ এক চিৰ পৰিচিত নাম পিলিক চৌধুৰী। পিলিক চৌধুৰীৰ প্ৰকৃত্ব নাম নলিনীধৰ চৌধুৰী। চৌধুৰী ফুটবল আৰু ক্ৰিকেটত সমানেই পাৰদৰ্শী খেলুৱৈ আছিল। কোনো বিদেশী দলৰ বিৰুদ্ধে ক্ৰিকেট খেলা প্ৰথম অসমীয়াজনেই আছিল পিলিক চৌধুৰী॥
জন্ম আৰু শিক্ষা
পিলিক চৌধুৰীৰ ১৯২৯ চনত গুৱাহাটীত জন্ম হয়। তেওঁৰ প্ৰকৃত্ব নাম নলিনীধৰ চৌধুৰী আছিল। তেওঁৰ পিতাকৰ নাম শশধৰ চৌধুৰী আৰু মাতৃৰ নাম চন্দ্ৰবালা। তেওঁলোকৰ বাসস্থান আছিল গুৱাহাটীৰ উজান-বজাৰৰ ফটিকচন্দ্ৰ পথত, লতাশিল খেলপথাৰৰ কাষত। চন্দ্ৰবালা চৌধুৰী আছিল খ্যাতনামা সাহিত্যিক তথা প্ৰশাসক ভোলানাথ দাসৰ প্ৰথমা কন্যা। পিতৃ শশধৰ চৌধুৰী পেছাত এজন পেস্কাৰ আৰু তেওঁ সু-সাহিত্যিক, প্ৰত্নতত্ত্বৰ গৱেষক সোনাৰাম চৌধুৰীৰ পুত্ৰ আছিল। উপযুক্ত সময়ত দেউতাকে পিলিক চৌধুৰীক প্ৰাথমিক বিদ্যালয়ত নাম ভৰ্তি কৰাই দিছিল যদিও পঢ়া শুনাতকৈ খেলাধূলাৰ প্ৰতিহে তেওঁৰ আগ্ৰহ আছিল বেছি। প্ৰাথমিক আৰু হাইস্কুলীয়া শিক্ষা শেষ কৰি তেওঁ কটন মহাবিদ্যালয়ত নাম ভৰ্তি কৰে, সেই সময়ত তেওঁৰ ফুটবলৰ পাৰদৰ্শিতা দেখি দৰ্শক চমকি উঠিছিল। ইতিমধ্যে লতাশিল ইউনিয়ন ক্লাবৰ সভ্য হিচাপে আৰু কটন কলেজিয়েট স্কুলৰ হৈ খেল খেলাৰ সময়তে তেওঁৰ সু-নাম সমগ্ৰ গুৱাহাটীতে বিয়পি পৰিছিল। তাৰ পাছত কটন মহাবিদ্যালয়ত পঢ়ি থাকোঁতে চৌধুৰীয়ে গুৱাহাটীৰ বিখ্যাত মহাৰাণা ক্লাবৰ হৈ খেলিবলৈ লৈছিল। লগে লগে তেওঁৰ নাম অসমৰ সৰ্বত্ৰতে বিয়পি পৰিল, সমান্তৰাল ভাবে ভৰতীয় ফুটবলৰ মক্কা হিচাপে পৰিগণিত কলিকতাৰ দৰ্শক ক্ৰীড়াবিদ সকলেও পিলিকৰ দুৰন্ত প্ৰতিভা দেখি অভিভূত হৈ পৰিছিল। কলিকতাৰ বিখ্যাত ক্লাবে তেওঁলোকৰ দলৰ হৈ খেলিবলৈ পিলিক চৌধুৰীৰৰ লগত চুক্তি কৰিব বিচাৰিছিল কিন্তু তেওঁ সেই লোভনীয় আহ্বান নেওচি মহাৰাণা ক্লাবতে থাকিল। কটন মহাবিদ্যালয়ৰ পৰা সুখ্যতিৰে আই এছ চি পাছ কৰিছিল আৰু তাৰ পাছত তেওঁ পঢ়িবলৈ ইচ্ছা নকৰি সিমান শিক্ষা সমাপ্ত কৰিছিল।
খেলুৱৈ আৰু কৰ্মজীৱন
১৯৪৯-৫০ চনত যোৰহাটত অনুষ্ঠিত হোৱা এখন প্ৰতিযোগিতাত অসম দলৰ বিৰুদ্ধে খেলিছিল হোলকাৰ দলে। প্ৰাক্তন ভাৰতৰ খেলুৱৈ আৰু ভাৰতৰ প্ৰথম অধিনায়ক চি কে নাইডুৰ অধিনায়কত্বত অহা এই দলটোৰ বিৰুদ্ধে চৌধুৰীয়ে দুৰ্দান্ত বলিং প্ৰদৰ্শন কৰিছিল। এই খেলখনত তেওঁ মাথোঁ ৩৯ ৰাণ দি সেই সময়ৰ দুৰ্ধৰ্ষ বেটছমেন চি কে নাইডু, ভাৰতীয় দলৰ অ’পেনাৰ মুস্তাক আলি আৰু জে এন্ ভায়াক আউট কৰিছিল, যাৰ বাবে চৌধুৰীৰ নাম আনকি সমগ্ৰ দেশৰে ক্ৰিকেট সংগঠকসকলৰো মুখে মুখে প্ৰচাৰিত হৈছিল। তাৰ পাছতেই ভাৰতীয় মূল দলৰ নিৰ্বাচক মণ্ডলীয়ে পিলিক চৌধুৰীক ভাৰতীয় মূল দলত স্থান দিব পাৰে নেকি, তাৰে গুণা-গঁথা কৰি তেওঁক কলিকতালৈ মাতি নি নেট অনুশীলনৰ সুযোগ দিয়ে। সেই সুযোগ পূৰ্ণোদ্যমে গ্ৰহণ কৰি পিলিক চৌধুৰীয়ে তেওঁৰ অপূৰ্ব ক্ৰীড়াশৈলী প্ৰদৰ্শন কৰে। কলিকতাত অনুষ্ঠিত হোৱা সেই নেট অনুশীলনৰ দায়িত্বত আছিল ভাৰতৰ প্ৰাক্তন অধিনায়ক লালা অমৰনাথ। নেটত চৌধুৰীৰ তীব্ৰ আউট চুইং আৰু অফকাটাৰ দেখি সেই সময়ত উপস্থিত থকা সকলোৱে ভাবিছিল যে তেওঁ ভাৰতীয় মূল দলটোত স্থান নোপোৱাৰ কোনো কাৰণ নাই পিলিক ওৰফে নলিনীধৰ চৌধুৰীয়ে। কিন্তু গডফাদাৰ নথকাৰ বাবে অসমৰ এই পিলিক চৌধুৰীয়ে ভাৰতীয় টেষ্ট দলৰ সদস্য হোৱাৰ সুবিধা লাভ কৰিব নোৱাৰিলে বৰং পিলিক চৌধুৰীতকৈ কম গতিৰ বলাৰ বংগৰ এন চৌধুৰীৰ নামহে ভাৰতীয় টেষ্ট ক্ৰিকেট দলত অন্তৰ্ভুক্ত হল। দুৰ্দান্ত প্ৰতিভা থকা অসমীয়া খেলুৱৈসকলক প্ৰাপ্য সুযোগৰ পৰা বঞ্চিত কৰাৰ হৈছিল। তাৰ আগতে ১৯৪৮-৪৯ চনত ভাৰত ভ্ৰমণলৈ অহা ৱেষ্ট ইণ্ডিজ দলৰ বিৰুদ্ধে এলাহাবাদত অনুষ্ঠিত হোৱা আঞ্চলিক খেলত পূৰ্বাঞ্চল দলৰ দ্বাদশ খেলুৱৈ ৰূপেহে পিলিক চৌধুৰীক অন্তৰ্ভুক্ত কৰা হৈছিল। তেৱেঁই আছিল কোনো বিদেশী দলৰ বিৰুদ্ধে ক্ৰিকেট খেলাৰ সৌভাগ্য ঘটা প্ৰথম অসমীয়া খেলুৱৈ।
এজন প্ৰতিভাৱান খেলুৱৈ হিচাপে পিলিক চৌধুৰীৰ জন্ম হৈছিল, তদুপৰি ফুটবল আৰু ক্ৰিকেটত সমানেই পাৰদৰ্শী খেলুৱৈ হিচাপে সমগ্ৰ ভাৰতবৰ্ষতেই অনুসন্ধান কৰিলেও কলিকতাৰ চুনী গোস্বামীৰ বাহিৰে পিলিক চৌধুৰীৰ সমান অন্য কোনো প্ৰতিভাবান নোৱাব। বিষ্ণু ৰাভাও ফুটবল আৰু ক্ৰিকেট খেলত সমানেই পাৰদৰ্শী আছিল যদিও পিলিক চৌধুৰীৰ দৰে সম্পূৰ্ণ খেলুৱৈ মানসিকতাৰ ব্যক্তি তেওঁ নাছিল। খেলুৱৈৰ প্ৰতিভা জন্মগত ভাবে আহৰণ কৰা পিলিক চৌধুৰীৰ খেল চাই আপ্লুত হোৱা ক্ৰীড়া সংগঠক, সিংহপুৰুষ ৰাধাগোবিন্দ বৰুৱাই শলাগ লৈছিল। জাত প্লেয়াৰ পিলিক চৌধুৰীয়ে লেফট ইন ছাইডত খেলিছিল। তেওঁৰ বাওঁভৰিত আছিল কোবাল শ্বট লোৱাৰ অপূৰ্ব দক্ষতা। আছিল বল নিয়ন্ত্ৰণৰ অসাধাৰণ ক্ষমতা, মনোমোহো দ্ৰিবলিং কৰি থ্ৰু পাছ দিয়াৰ ক্ষমতাৰেই তেওঁ ৰণ জিকিছিল। নিজে গল দি হিৰ হোৱাৰ মানসিকতা পিলিক চৌধুৰীৰৰ নাছিল। তেওঁ টিম স্পিৰিটহে বিশ্বাসী আছিল। মুখত এমোকোৰা হাঁহি লৈ পিলিক চৌধুৰী যেতিয়া খেলপথাৰত সোমায়, তেতিয়াই দৰ্শকসকল খেল চাবলৈ মতলীয়া হৈ পৰিছিল। খেল নহয় যেন তেওঁলোকে চাৰ্কাছহে চাবলৈ আহিছে, যত চৌধুৰী দেখুৱাব অপূৰ্ব ক্ৰীড়াশৈলী।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমীয়া ক্ৰীড়াবিদ
দৈনিক অসম
দৈনিক অসম (Dainik Asam) হৈছে অসমৰ এখন পুৰণি অসমীয়া বাতৰি কাকত। কাকতখন প্ৰথম প্ৰকাশ হয় ১৯৬৫ চনৰ ৪ আগষ্টত। স্বৰ্গীয় ৰাধাগোবিন্দ বৰুৱাৰ একান্ত প্ৰচেষ্টাৰ ফলত এই বাতৰি কাকতৰ জন্ম হয়। গুৱাহাটী আৰু ডিব্ৰুগড়ৰ পৰা কাকতখন প্ৰকাশিত হয়।
দ্যা আছাম ট্ৰিবিউন পাব্লিচাৰ্ছ হৈছে কাকতখনৰ প্ৰকাশক। কাকতখনৰ ইণ্টাৰনেট সংস্কৰণো উপলব্ধ। এই কাকতখনত ১৪খন পৃষ্ঠা সন্নিবিষ্ট থাকে, য’ত প্ৰত্যেক পৃষ্ঠা অনুসৰি বাতৰিৰ বিভিন্ন প্ৰকাৰবোৰ শ্ৰেণীকৰণ কৰা হয়।
গহপুৰ
গহপুৰ ভাৰতৰ উত্তৰ-পূবৰ ৰাজ্য অসম বিশ্বনাথ জিলাৰ এটা মহকুমা আৰু এখন ইতিহাস প্ৰসিদ্ধ নগৰ। ইয়াতেই স্বাধীনতা সংগ্ৰামী কনকলতা বৰুৱাৰ জন্ম হয়।
ইতিহাস
গহপুৰৰ পৌৰাণিক ইতিহাসৰ বিষয়ে বেছি তথ্য পোৱা নাযায়। এসময়ত উজনি অসমৰ উত্তৰ খোলৰ বিশ‌বনাথৰ লৈকে চুতীয়া সকলৰ শাসন আছিল বুলি জনা যায়  ।সেইবাবে ১৬ শতিকাৰ আগ ভাগৰ লৈকে গহপুৰ অঞ্চলটো চুতীয়া সকলৰ অধীনত আছিল বুলি ক'ব পাৰি। গহপুৰৰ পশ্চিমৰ অৰুণাচলৰ দাঁতি-কাষৰীয়া বুঢ়ৈ দূৰ্গ, নক্সা পৰ্বত, ইত্যাদি চুতীয়াৰ সৈনিক কোঠ আছিল বুলি জনা যায় । আদি-চৰিত আৰু বুৰঞ্জী সমূহত উল্লেখ থকাৰ মতে আহোম ৰজাই মধ্য অসমৰ  ৰটা-টেমনিৰ বাৰ-ভূঞাসকলক উজনি লৈ আনি উত্তৰ কোলৰ বাৰখন সৰু প্ৰদেশ গঠন কৰি(যেনে কলাবাৰী, গহপুৰ, কলংপুৰ, নাৰায়ণপুৰ, ইত্যাদি) আহোমৰ হৈ ৰাজত্ব কৰিবলৈ দিছিল।‌
ভৌগোলিক অৱস্থিতি
গহপুৰ 26.88°N, 93.63°W- অক্ষ্যাংশ আৰু দ্ৰাঘিমাংশত অৱস্থিত। গুৱাহাটী আৰু গহপুৰৰ মাজৰ দূৰত্ব পথেৰে ২৯৯ কিলোমিটাৰ আৰু ৰেলযোগে ২৬৬ কিলোমিটাৰ; আকাশী দূৰত্ব হৈছে ২০৮ কিমি। আনহাতে সমুদ্ৰ পৃষ্ঠৰ পৰা ৬৯ মিটাৰ (২২৬ ফুট)উচ্চতাত অৱস্থিত। নগৰখন ৫২ নং ৰাষ্ট্ৰীয় ঘাই পথৰ দ্বাৰা অৰুণাচল প্ৰদেশৰ ৰাজধানী ইটানগৰৰ লগত সংযোগ হৈ আছে। লগতে ব্ৰহ্মপুত্ৰ নদীৰ দ্বাৰা মাজুলী আৰু যোৰহাটৰ লগতো সংলগ্ন হৈ আছে।
চাৰিসীমা
উত্তৰে- অৰুণাচল প্ৰদেশ
দক্ষিণে- ব্ৰহ্মপুত্ৰ নদী
পশ্চিমে- বুৰৈ নদী
জনসংখ্যা
২০০১ চনৰ ভাৰতৰ জনগণনা অনুসৰি, গহপুৰৰ জনসংখ্যা ৯৪০৮। মুঠ জনসংখ্যাৰ ৫৩% পুৰুষ আৰু ৪৭% মহিলা। গহপুৰৰ শিক্ষিতৰ হাৰ হৈছে ৭২%, ৰাষ্ট্ৰীয় গড় ৫৯.৫% তকৈ অধিক; ইয়াৰে পুৰুষ ৭৭%, আৰু মহিলা ৬৬%। গহপুৰৰ জনসংখ্যাৰ ১৩% লোকৰ বয়স ৬ বছৰৰ তলৰ।।
ৰাজনীতি
গহপুৰ তেজপুৰ (লোকসভা সমষ্টি)ৰ অংশ। গহপুৰ বিধান সভা নিৰ্বাচনে উত্তৰ অসমৰ এটা বৃহৎ অঞ্চল হাৱাজানৰ পৰা বুৰৈলৈকে সামৰি লয়। গহপুৰ বিধানসভা সমষ্টিৰ বিধায়কসকলৰ নাম তলত উল্লেখ কৰা হ'ল -
তথ্যসূত্ৰ
তথ্যচিত্ৰ- Gohpur-The Golden glory By AG CREATION (YouTube যোগে উপলব্ধ)
চাৰিআলি উচ্চতৰ মাধ্যমিক আৰু বহুমুখী বিদ্যালয়
চাৰিআলি উচ্চতৰ মাধ্যমিক আৰু বহুমুখী বিদ্যালয় শোণিতপুৰ জিলাৰ বিশ্বনাথ মহকুমাৰ অন্তৰ্গত। এ‍ই বিদ্যালয় ১৯৪১ চনত স্থাপন কৰা হৈছিল।  বিদ্যালয়ৰ মুখপত্ৰখনৰ নাম "জাগৰণ"।
ইতিহাস
(বিশ্বনাথ ৰায়ত সভাৰ কামাখ্যা প্ৰসাদ ত্ৰিপাঠীৰ সভাপতিত্বত ১৭/০২/১৯৪১ তাৰিখে বহা অধিৱেশনৰ প্ৰস্তাৱ অনুসৰি গঠিত)
এই স্কুল কমিটিখনে প্ৰস্তুতি কমিটি হিচাপে হাইস্কুল স্থাপনৰ যাৱতীয় আঁচনি আৰু নীতি-নিৰ্দেশনা প্ৰস্তুত কৰে। ইয়াৰ পিছত এই কমিটিখনকে সম্প্ৰসাৰিত কৰি বিভিন্ন সময়ত হাইস্কুল কমিটি গঠন কৰা হয়।
প্ৰধান শিক্ষক/অধ্যক্ষ
বিদ্যালয় প্ৰতিষ্ঠাৰ পৰা বৰ্তমানলৈকে প্ৰধান শিক্ষক আৰু অধ্যক্ষ সকল:
বৰ্তমান কৰ্মৰত শিক্ষক-কৰ্মচাৰী সকল
বিষয় শিক্ষক <sup id="mwfA">সহকাৰী শিক্ষক <sup id="mwkQ">উচ্চবৰ্গ সহায়ক   : চতুৰ্থ শ্ৰেনীৰ কৰ্মচাৰী   :
thumb|200x200px|এটি অনুষ্ঠানত বিশ্বনাথ চাৰিআলি উচ্চতৰ মাধ্যমিক আৰু বহুমূখী বিদ্যালয়ৰ এজন ছাত্ৰ
ইণ্ডোনেচীয় ৱিকিপিডিয়া
ইণ্ডোনেচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ইণ্ডোনেচীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
2023 চনৰ ইণ্ডোনেচীয় ৱিকিপিডিয়া'ৰ প্ৰবন্ধ, 0 সম্পাদক, 0 প্ৰশাসক আৰু 0 ফাইল আছে। মোট সম্পাদনা সংখ্যা ।
বাহ্যিক সংযোগ
ইণ্ডোনেচীয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
হেমেন্দ্ৰ প্ৰসাদ বৰুৱা
হেমেন্দ্ৰ প্ৰসাদ বৰুৱা (Hemendra Prasad Barooah) অসম আৰু পূব ভাৰতৰ এজন প্ৰথম শ্ৰেণীৰ উদ্যোগপতি। তেওঁ হৈছে যোৰহাটৰ ঠেঙালৰ অভিজাত খঙীয়া বৰুৱা পৰিয়ালৰ সন্তান। ২০১৩ চনৰ ২৬ জানুৱাৰী তাৰিখে ভাৰত চৰকাৰে পদ্মশ্ৰী উপাধিৰ বাবে হেমেন্দ্ৰ প্ৰসাদ বৰুৱাৰ নাম ঘোষণা কৰে। একে বৰ্ষৰে ৩১ জুলাইত বেংককত তেখেতে মৃত্যুবৰণ কৰে।
১৯৪২ চনত হেমেন্দ্ৰ প্ৰসাদ বৰুৱাই কলিকতা বিশ্ববিদ্যালয়ৰ অধীনত ষষ্ঠ স্থান লাভ কৰি প্ৰৱেশিকা পৰীক্ষাত উত্তীৰ্ণ হৈছিল। তেৱেঁই ১৯৪৯ চনত আমেৰিকাৰ ব’ষ্টনত স্থিত হাভাৰ্ড বিশ্ববিদ্যালয়ৰ পৰা উত্তৰ-পূব ভাৰতৰ প্ৰথমজন লোক হিচাপে এম বি এ ডিগ্ৰী লাভ কৰে। ১৯৫০ চনত ২৩ বছৰ বয়সতে তেওঁ পৰিয়ালৰ চাহ বাগিচা সমূহ পৰিচালনা কৰাৰ দায়িত্ব লৈছিল। অসমত চাহ নিলাম কেন্দ্ৰ প্ৰতিষ্ঠাৰ বাবে তেওঁ অহোপুৰুষাৰ্থ কৰিছিল। তেওঁৰ কোম্পানীয়েই আছিল প্ৰথম অসমীয়া মালিকাধীন কোম্পানী যি পাব্লিক ইকুইটি শ্বেয়াৰৰ জৰিয়তে মূলধন সংগ্ৰহ কৰিছিল আৰু মুম্বাই, কলিকতা, আহমেদাবাদ আৰু গুৱাহাটী এক্সচেঞ্জৰ তালিকাভুক্ত হৈছিল। তেওঁ বাৰ বছৰ কাল ভাৰতীয় টি ব’ৰ্ডৰ সদস্য, কেন্দ্ৰীয় উদ্যোগমন্ত্ৰী দপ্তৰৰ পৰামৰ্শ পৰিষদৰ সদস্য, কেন্দ্ৰীয় বাণিজ্য মন্ত্ৰালয়ৰ গৱেষণা আৰু উন্নয়ন সমিতিৰ অধ্যক্ষ, টোকোলাই চাহ গৱেষণা সংস্থাৰ সভাপতি, তেৰ বছৰ ষ্টেট বেংক অৱ ইণ্ডিয়াৰ ডিৰেক্টৰ, আই এ চি বৰ্ডৰ সদস্য, ভাৰতীয় জীৱন বীমা নিগমৰ পৰামৰ্শ সমিতিৰ সদস্য, অসম চাহ নিগমৰ সভাপতি, অসম বিত্তীয় নিগম, অসম ঔদ্যোগিক উন্নয়ন নিগম, অসম পেট্ৰ’কেমিকেলছ, ভাৰতীয় অন্তৰ্দেশীয় জল পৰিবহণ নিগমৰ সদস্য আছিল। ইয়াৰোপৰি তেওঁ দুটা বছৰৰ বাবে ভাৰতীয় চাহ সংস্থাৰ সভাপতি আছিল। অসম টী ব্ৰুকাৰ্ছ লিমিটেড, বি এণ্ড এ মাল্টিৱেল পাকেজিং, হেৰিটেজ নৰ্থ ইষ্ট প্ৰাইভেট লিমিটেড আৰু কাজিৰঙা গ'ল্ফ ক্লাব লিমিটেডৰ স্বত্বাধিকাৰী আছিল।
কেৱল চাহ বাগিচা আৰু উদ্যোগৰ মাজতে আৱদ্ধ নাথাকি হেমেন্দ্ৰ প্ৰসাদ বৰুৱাই অসম তথা পূব ভাৰতৰ সাহিত্য-শিল্প-সংস্কৃতিৰ জগতখনলৈও অভূতপূৰ্ব বৰঙনি আগবঢ়াইছে। তেখেত সাহিত্য-কলা-সংস্কৃতিৰ প্ৰতি আগ্ৰহী তথা এক বিৰল সংগীতপ্ৰেমী আৰু চিত্ৰ সংগ্ৰাহক। এওঁ পাশ্চাত্য সংগীত, ভাৰতীয় সংগীতৰ পৰা আৰম্ভ কৰি ৰবীন্দ্ৰ সংগীত, বৰগীত সকলোৰে সংগ্ৰহ কৰি ৰাখিছে। ভূপেন হাজৰিকাৰ সৈতে তেওঁৰ অন্তৰংগ সম্পৰ্ক আছিল। ভূপেন হাজৰিকাই গোৱা পাৰ্বতি প্ৰসাদ বৰুৱাৰ গীতেৰে প্ৰথম লং প্লেয়িং ৰেকৰ্ডখন তেখেতৰ উদ্যোগতে ওলাইছিল।
জন্ম আৰু বংশ পৰিচয়
১৯২৬ চনৰ ১ এপ্ৰিলত যোৰহাট জিলাৰ জালুকনিবাৰীৰ ঠেঙালত হেমেন্দ্ৰ প্ৰসাদ বৰুৱাৰ জন্ম হয়। তেখেতৰ পিতৃৰ নাম আছিল ৰায়বাহাদুৰ শিৱপ্ৰসাদ বৰুৱা আৰু মাতৃৰ নাম আছিল কমলা কুমাৰী বৰুৱা। তেওঁ বিখ্যাত খঙীয়া বৰুৱা পৰিয়ালৰ লোক আছিল। এই খঙীয়া বৰুৱা পৰিয়ালটো আছিল শ্ৰীমন্ত শংকৰদেৱৰ বাৰভূঞা বংশৰ।
শিক্ষা
১৯৪২ চনত হেমেন্দ্ৰ প্ৰসাদ বৰুৱাই কলিকতা বিশ্ববিদ্যালয়ৰ অধীনত ষষ্ঠ স্থান লাভ কৰি প্ৰৱেশিকা পৰীক্ষাত উত্তীৰ্ণ হয়। ১৯৪৪ চনত কলিকতা বিশ্ববিদ্যালয়ৰ অধীনত কলিকতাৰ প্ৰেছিডেন্সী কলেজৰ পৰা ষোড়শ স্থান লাভ কৰি আ এছ চি (বিজ্ঞান শাখা) পৰীক্ষাত উত্তীৰ্ণ হয়। ১৯৪৬ চনত কলিকতাৰ স্কটিচ চাৰ্চ কলেজৰ পৰা গ’ল্ড মেডেলসহ বিশ্ববিদ্যালয়ৰ ভিতৰত তৃতীয় স্থান লাভ কৰি ইংৰাজী সন্মানসহ স্নাতক ডিগ্ৰী লাভ কৰে। ইয়াৰ পিছত ভাৰত স্বাধীন হোৱাৰ কেইমাহমান আগেয়ে তেওঁ আমেৰিকাৰ ব’ষ্টনত থকা হাভাৰ্ড বিশ্ববিদ্যালয়ত এম বি এ পঢ়িবলৈ যায়। ২৩ বছৰ বয়সত তেওঁ উত্তৰ-পূবৰ প্ৰথমজন হাভাৰ্ড বিশ্ববিদ্যালয়ৰ পৰা এম বি এ হৈ স্বদেশলৈ ঘূৰি আহে।
ৰাজহুৱা আৰু সামাজিক জীৱন
ইয়াৰোপৰি বৰুৱাই কেন্দ্ৰীয় উদ্যোগমন্ত্ৰী দপ্তৰৰ পৰামৰ্শ পৰিষদৰ সদস্য, কেন্দ্ৰীয় বাণিজ্য মন্ত্ৰালয়ৰ গৱেষণা আৰু উন্নয়ন সমিতিৰ অধ্যক্ষ , ষ্টেট বেংক অৱ ইণ্ডিয়াৰ সঞ্চালক (১৩ বছৰ), মাছখোৱা সাংস্কৃতিক প্ৰকল্পৰ মুখ্য পৰিকল্পক আদি অনেক পদবীত কাৰ্যনিৰ্বাহ কৰিছিল।
উল্লেখযোগ্য ৰাজহুৱা দান বৰঙনি
ওপৰত উল্লিখিত কৰা প্ৰতিটো বঁটাত নগদ দুই লাখ টকা, (অমিত প্ৰসাদ বৰুৱা বঁটা নগদ এক লাখ টকাৰ), এখন মানপত্ৰ, এখন চাদৰ তথা এটি ৰূপৰ ভোগজৰা প্ৰদান কৰা হয়।
পাৰিবাৰিক জীৱন
হেমেন্দ্ৰ প্ৰসাদ বৰুৱাই ১৯৫২ চনত বুৰঞ্জীবিদ কনকলাল বৰুৱাৰ কন্যা ঊষা বৰুৱাৰ লগত বিবাহ পাশত আৱদ্ধ হয়। ১৯৫৪ চনত তেওঁলোকৰ প্ৰথম সন্তান ৰাধাৰ জন্ম হয়। বৰ্তমান ৰাধা স্বামী গেভিন ফাৰলে (ব্ৰিটিছ) আৰু দুটি সন্তানৰ সৈতে আমেৰিকাৰ বাসিন্দা। ১৯৫৮ চনত পুত্ৰ অমিত প্ৰসাদ বৰুৱাৰ জন্ম হয়। ২০০৭ চনৰ ২ অক্টোবৰত অমিত বৰুৱাৰ মৃত্যু হয়। তেওঁলোকৰ তৃতীয় সন্তান শৰ্মিলাৰ জন্ম হয়। স্বামী বিজয় শেট্টী (মাৰাঠী) আৰু এটি পুত্ৰ সন্তানৰ সৈতে শৰ্মিলা মুম্বাইত বাস কৰে। ২০১১ চনত হেমন্দ্ৰ প্ৰসাদ বৰুৱাৰ পত্নী ঊষা বৰুৱাৰ মৃত্যু হয়।
মৃত্যু
২০১৩ চনৰ ২৬ জুলাইত হেমেন্দ্ৰ প্ৰসাদ বৰুৱাই স্বাস্থ্য পৰীক্ষাৰ বাবে থাইলেণ্ডৰ বেংককলৈ গৈছিল। তেওঁ বেংককৰ বামৰুংৰাড ইণ্টাৰনেশ্বনেল হাস্পাতালত চিকিৎসা কৰাই আছিল। ৩১ জুলাইৰ দিনা হঠাতে সন্ধিয়া হৃদৰোগত আক্ৰান্ত হৈ শ্বাস-প্ৰশ্বাস বন্ধ হৈ যায় । সেইদিনাই সন্ধিয়া ভাৰতীয় সময়মতে ৭-২০ বজাত বেংককত বৰুৱাৰ দেহাৱসান ঘটে। মৃত্যুৰ সময়ত তেওঁ দুগৰাকী জী আৰু জোঁৱাইক এৰি থৈ গৈছে।
২০১৩ চনৰ ২৯ আগষ্টত হেমেন্দ্ৰ প্ৰসাদ বৰুৱাৰ আদ্যশ্ৰাদ্ধৰ আয়োজন কৰা হৈছিল। এই অনুষ্ঠানলৈ দেশ-বিদেশৰ পৰা প্ৰয়াত বৰুৱাৰ বিভিন্ন ক্ষেত্ৰৰ বিভিন্নজন অনুৰাগীৰ আগমন হয়। ব্ৰিটেইনৰ পৰা তেওঁৰ জীয়াৰী ৰাধা আৰু তেওঁৰ স্বামী গোবিন, বোলছবি পৰিচালিকা কল্পনা লাজমী, মুখ্যমন্ত্ৰী তৰুণ গগৈ, বৰুৱা কোম্পানীৰ পৰিচালন সঞ্চালক সোমনাথ চেটাৰ্জী, স্থানীয় ভকতকে ধৰি বহুসংখ্যক ৰাইজৰ সমাৱেশ ঘটে। পিছদিনাখন আউনীআটি সত্ৰৰ ভকত-বৈষ্ণৱৰ দ্বাৰা এখন ভাওনাৰ প্ৰদৰ্শন কৰা হয়। মুখ্যমন্ত্ৰী তৰুণ গগৈয়ে আদ্যশ্ৰাদ্ধ উপলক্ষে সোঁৱৰণি নামৰ এখন স্মৃতিগ্ৰন্থ উন্মোচন কৰে।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ ব্যৱসায়ী শ্ৰেণী:পদ্মশ্ৰী বঁটা বিজয়ী
বামুণী হাঁহ
বামুণী হাঁহ (Tufted Duck, বৈজ্ঞানিক নাম: Aythya fuligula) এটা মজলীয়া আকাৰৰ হাঁহৰ প্ৰজাতি।
বিৱৰণ
পূৰ্ণবয়স্ক মতা বামুণী হাঁহৰ দেহটো ক'লা, কেৱল কাষৰ ডেউকা অংশ বগা আৰু ঠোঁট নীলা-মুগা বৰণৰ হয়। ইয়াৰ মূৰত এটা স্পষ্ট লগুণ (head tuft)ৰ দৰে অংশ থাকে আৰু এইবাবেই ইয়াক অসমীয়াত বামুণী হাঁহ আৰু ইংৰাজীত 'Tufted duck' বুলি কোৱা হয়। পূৰ্ণবয়স্ক মাইকী বামুণী হাঁহৰ দেহৰ বৰণ মটীয়া, কাষৰ অংশ শেঁতা। সেয়ে মাইকী হাঁহক অন্য প্ৰজাতিৰ হাঁহৰ পৰা পৃথক কৈ চিনাক্ত কৰিবলৈ কঠিন।
বিতৰণ
বামুণী হাঁহে নাতিশীতোষ্ণ অঞ্চল আৰু উত্তৰ ইউৰেছিয়া ত প্ৰজনন কৰে। তাৰোপৰি ইয়াক কেতিয়াবা আমেৰিকা যুক্তৰাষ্ট্ৰ আৰু কানাডা লৈ পৰিভ্ৰমণ কৰা দেখা যায়। জলাশয় আৰু ইয়াৰ প্ৰধান খাদ্য 'freshwater mussel'ৰ অধিক উপলব্ধতাৰ বাবে ইয়াৰ গোলকীয় বিতৰণ পূৰ্বতকৈ বিস্তৃত হৈছে বুলি জনা যায়। ই সাধাৰণতে বৃহৎ গোটত জাক পাতি বাস কৰে।
বাসস্থান
বামুণী হাঁহে প্ৰধানকৈ মুকলি জলাশয় যেনে বিল, হ্ৰদ, নৈ আদিত বাস কৰে। বাহ সাজিবলৈ ইহঁতক জলজ উদ্ভিদ আৰু জোপোহাৰ প্ৰয়োজন হয়। সাগৰৰ কাষৰ লুণীয়া জলাশয়সমূহতো ইয়াক দেখিবলৈ পোৱা যায়।
ৰাম সৰস্বতী
ৰচনাৱলী
ৰাম সৰস্বতীৰ ৰচনাৱলীক দুটা ভাগত ভগাব পাৰি। ১) মহাভাৰতৰ পৰ্বসমূহৰ অনুবাদ বা মূল মহাভাৰতত থকা আখ্যানসমূহৰ অসমীয়া ৰূপান্তৰ। ২) মূল মহাভাৰতৰ লগত বিশেষ সম্পৰ্ক নথকা অথচ 'যামল সংহিতা', 'শিৱ ৰহস্য' আদি উপপুৰাণৰ ভিত্তিত মহাভাৰতৰ কিছুমান চৰিত্ৰক কেন্দ্ৰ কৰি ৰচনা কৰা বধকাব্য আৰু আখ্যানসমূহ। বধকাব্যসমূহে সাধাৰণ ৰাইজক কিংবদন্তীমূলক আখ্যানৰ আধাৰত শিক্ষা প্ৰদানৰ ক্ষেত্ৰত প্ৰভুত বৰঙনি যোগাইছিল। মহাভাৰতৰ অনুবাদত তেওঁ সকলো শ্লোক ভাঙনি কৰা নাছিল। বাহুল্য পৰিহাৰ কৰি প্ৰয়োজনীয় শ্লোকসমূহহে ভাঙনি কৰিছিল। মহাভাৰত অনুবাদত তেওঁক তেওঁৰ পুত্ৰ গোপীনাথ পাঠক, বিদ্যাপঞ্চৰণ, কামচাৰী কায়স্থ, দামোদৰ দাস আৰু আন কোনো কোনো কবিয়ে সহায় কৰিছিল।
বামুণী হাঁহ
খাদ্য
বামুণী হাঁহে প্ৰধানকৈ পানীত বুৰ মাৰি খাদ্যৰ সন্ধান কৰে। ইহঁতে mollusc, জলজ পোক-পতংগ, উদ্ভিদ আদি আহাৰ ইচাপে গ্ৰহণ কৰে। কেতিয়াবা ই নিশাৰ ভাগতো খাদ্যৰ সন্ধান কৰে।
ৰাম সৰস্বতী
ৰচনাৱলী
মহাভাৰতৰ ৰচনা
বামুণী হাঁহ
বাহ্যিক সংযোগ
শ্ৰেণী: হাঁহ
ৰাম সৰস্বতী
ৰচনাৱলী
"ভীম চৰিত" ৰাম সৰস্বতীৰ এখন জনপ্ৰিয় কাব্য। ইয়াত ভীমৰ শৈশৱকালৰ দুষ্টালিৰ লগতে দুই পুত্ৰসহ শিৱ-পাৰ্বতীৰ দৰিদ্ৰতাৰে সংগ্ৰাম বৰ্ণনা কৰা হৈছে। হাস্যৰসপ্ৰধান এই পুথিখনত দেৱতাসকলক সাধাৰণ মানৱৰ দৰে ফুটাই তোলা হৈছে। জয়দেৱৰ গীত গোবিন্দ তেওঁ প্ৰথমবাৰৰ বাবে অসমীয়ালৈ অনুবাদ কৰে।
ৰাম সৰস্বতীয়ে নৰনাৰায়ণৰ পাছত তেওঁ পৰীক্ষিতনাৰায়ণ আৰু বলিনাৰায়ণৰ (ধৰ্মনাৰায়ণ) ৰাজত্ব কালতো ৰাজ অনুগ্ৰহ লাভ কৰি নানা পুথি ৰচনা কৰিছিল। ধৰ্মনাৰায়ণৰ পাছৰ ৰজা সুন্দৰনাৰায়ণৰ ৰাজত্বকালতো তেওঁ কিছুদিন জীৱিত আছিল। সেইদৰে নৰনাৰায়ণৰ (১৫৪০-১৫৮০) পৰা আৰম্ভ কৰি ক্ৰমে ৰঘুদেৱ, পৰীক্ষিতনাৰায়ণ, ধৰ্মনাৰায়ণ আৰু সুন্দৰনাৰায়ণলৈকে কেইবাজনো ৰজাৰ পৃষ্ঠপোষকতা লাভ কৰি বিৰাট মহাভাৰতৰ উপৰিও বধকাব্যসমূহ ৰচনা কৰি খ্ৰীষ্টীয় সপ্তদশ শতিকাৰ চতুৰ্থ দশকলৈকে জীৱিত আছিল। মাধুৰ্যমণ্ডিত বৰুৱাই ৰাম সৰস্বতীৰ আয়ুসকাল ১০৮ বছৰ আছিল বুলি মীমাংসা কৰিছে। ১৬৩৮ খ্ৰীষ্টাব্দ পৰ্যন্ত ৰাম সৰস্বতী জীৱিত আছিল।
পুৰী
পুৰী হৈছে ভাৰতৰ উৰিষ্যাৰ এখন লেখতলবলগীয়া চহৰ । ই পুৰী জিলাৰ সদৰ ঠাই । বংগোপসাগৰৰ পাৰৰ এই ঠাইডোখৰ উৰিষ্যাৰ ৰাজধানী ভুৱনেশ্বৰৰ পৰা ৬০ কিঃ মিঃ দক্ষিণে অৱস্থিত । ১১শ শতিকাত নিৰ্মিত 'জগন্নাথ মন্দিৰৰ' পৰা ইয়াক জগন্নাথ পুৰী বুলিও জনা যায় । হিন্দু সকলৰ পুণ্য তীৰ্থৰ চাৰি ধামৰ অন্যতম হৈছে পুৰী; বাকী তিনি ধাম হৈছে দ্বাৰকা, বদ্ৰীনাথ আৰু ৰামেশ্বৰম । হিন্দু আধ্যাত্মিক শিক্ষা মতে পুৰী দৰ্শন অবিহনে কোনো তীৰ্থ ভ্ৰমণ সম্পূৰ্ণ বুলিব নোৱাৰি ।
তথ্য সংগ্ৰহ
শ্ৰেণী:ভাৰতৰ পৰ্যটনস্থলী শ্ৰেণী:ভাৰতৰ ধৰ্মীয় স্থান শ্ৰেণী:ভাৰতৰ নগৰ মহানগৰ
লক্ষ্মী ফেঁচা
লক্ষ্মী ফেঁচা (Barn Owl, বৈজ্ঞানিক নাম: Tyto alba) সমগ্ৰ চৰাইৰ প্ৰজাতিসমূহৰ ভিতৰতে বহুলভাৱে বিস্তৃত হৈ থকা চৰাইৰ প্ৰজাতিসমূহৰ ভিতৰত এটা। ইয়াক দুই মেৰু আৰু মৰুভূমি অঞ্চল তথা প্ৰশান্ত মহাসাগৰীয় দ্বীপসমূহৰ বাহিৰে পৃথিৱীৰ প্ৰায় সকলো ঠাইতে পোৱা যায়। ইয়াৰ বাহ্যিক ৰূপ, মাত, বসতিস্থল তথা নীৰৱে উৰিব পৰা ক্ষমতাৰ ভিত্তিত বহুতো নামেৰে অভিহিত কৰা হয়, যেনে-White Owl, Silver Owl, Demon Owl, Ghost Owl, Death Owl, Night Owl, Rat Owl, Church Owl, Cave Owl, Stone Owl, Monkey-faced Owl, Hissing Owl, Hobgoblin or Hobby Owl, Dobby Owl, White-breasted Owl, Golden Owl, Scritch Owl, Screech Owl, Straw Owl, Barnyard Owl and Delicate Owl ইত্যাদি।
বিৱৰণ
লক্ষ্মী ফেঁচা শেঁতা বৰণৰ দীঘল ডেউকা তথা ঠেঙ আৰু চুটি বৰ্গাকাৰ নেজ বিশিষ্ট এবিধ ফেঁচাৰ প্ৰজাতি। ইয়াৰ দেহৰ দৈৰ্ঘ্য ২৫-৫০ ছেঃমিঃ আৰু ডেউকাৰ দৈৰ্ঘ্য ৭৫-১১০ ছেঃমিঃ হয় পূৰ্ণবয়স্ক লক্ষ্মী ফেঁচাৰ দেহৰ ওজন ১৮৭ গ্ৰামৰ পৰা ৮০০ গ্ৰাম পৰ্যন্ত হ’ব পাৰে। লক্ষ্মী ফেঁচাৰ মূৰ আৰু দেহৰ ওপৰ অংশৰ বৰণ পাতল মটিয়াৰ পৰা ডাঠ মুগা ধৰণৰ হ’ব পাৰে। হৃদ-আকৃতিৰ মুখখন সাধাৰণতে উজ্জ্বল বগা। দেহৰ তলৰ অংশ ৰঙা-বগা (reddish buff). চকুৰ মণিৰ বৰণ ক’লা-মটিয়া (blackish brown)।
টেক্স’নমি
লক্ষ্মী ফেঁচাৰ বহুল বিস্তৃতিৰ বাবে ঠাইভেদে ইয়াৰ বিভিন্ন উপ-প্ৰজাতি দেখিবলৈ পোৱা যায়।
আচৰণ
অন্যান্য ফেঁচাৰ প্ৰজাতিবোৰৰ দৰেই লক্ষ্মী ফেঁচা নিশাচৰ, অৱশ্যে আন্ধাৰ হোৱাৰ কিছুসময় পুৰ্বৰ পৰাই সক্ৰিয় হৈ পৰে আৰু কেতিয়াবা দিনৰ ভাগতো ইয়াক দেখা পোৱা যায়। ইয়াল ঘাঁহনি বা খেতি পথাৰতো দেখা যায়। ইহঁতে অকণো শব্দ নকৰাকৈ নীৰৱে উৰিব পাৰে
খাদ্য
লক্ষ্মী ফেঁচাই সৰু মেৰুদণ্ডী প্ৰাণী যেনে নিগনি, ক’লা এন্দুৰ (Rattus rattus) আদি খাই জীয়াই থাকে। লক্ষ্মী ফেঁচাৰ শুনিব পৰা ক্ষমতা বিশেষভাৱে উন্নত আৰু এইবাবে চিকাৰৰ বাবে দৃষ্টিশক্তিৰ প্ৰয়োজন নপৰে।
ভানাৰাস ৰেল ইঞ্জিন কাৰখানা
ডিৰেকা (DRW) বাৰানসীৰ মহানগৰৰ উপকণ্ঠৰ মণ্ডুৱাদীহ নামৰ অঞ্চলত অৱস্থিত।
লক্ষ্মী ফেঁচা
প্ৰজনন
সাধাৰণতে মাৰ্চ-এপ্ৰিলত লক্ষ্মী ফেঁচাই প্ৰজনন কৰে। এবাৰত চাৰিটাৰ পৰা সাতটা কণী পাৰে
ভানাৰাস ৰেল ইঞ্জিন কাৰখানা
কোম্পানী
১৯৬১ চনত স্থাপিত ডিৰেকাৰ প্ৰথমটো ৰেল ইঞ্জিন কুণ্ডণ (WDM2 ১৮২৩৩) ১৯৬৪ চনত জানুৱাৰীৰ ৩ তাৰিখে নিৰ্মিত হৈ ওলায়। ১৯৬০ চনৰপৰা এলকো মূলৰ বিভিন্ন আৰ্হিৰ ইঞ্জিন নিৰ্মাণ আৰু গৱেষণা কৰাৰ উপৰিও ১৯৯০ দশকৰপৰা GM EMD আৰ্হিসমূহৰ নিৰ্মাণ আৰু গৱেষণাৰ লগতো ই জড়িত হৈ পৰিছে। ডিৰেকাৰ বাৰ্ষিক নিৰ্মাণ ক্ষমতা ২৫০টা যদিও বিদেশী গ্ৰাহকৰ চাহিদাৰ সৈতে সামঞ্জস্য ৰাখি সেই ক্ষমতা ২৭৫টালৈ বৃদ্ধি কৰাৰ পৰিকল্পনা কৰা হৈছে।
লক্ষ্মী ফেঁচা
স্থিতি আৰু সংৰক্ষণ
লক্ষ্মী ফেঁচাৰ জনসংখ্যাৰ স্থিতি বৰ্তমান বিপদমুক্ত অৱস্থাত আছে।
ভানাৰাস ৰেল ইঞ্জিন কাৰখানা
উত্পাদিত সামগ্ৰী
ডিৰেকাৰ ইঞ্জিনসমূহৰ অশ্বশক্তি 2600 hp ৰপৰা 5500 hpলৈকে বিস্তৃত। বৰ্তমান ডিৰেকাই EMD GT46MAC আৰু EMD GT46PAC ইঞ্জিনসমূহ ইলেক্ট্ৰ'ম'টিভ ডিজেলচ্ (পূৰ্বৰ GM-EMD) অনুজ্ঞাপত্ৰৰ অধীনত নিৰ্মাণ কৰাৰ উপৰিও সেইসমূহৰ বিকাশৰ লগতো জড়িত হৈ পৰিছে।
বজাৰ
ভাৰতীয় ৰেলৰ উপৰিও নিয়মীয়াকৈ ডিজেল-ইলেকট্ৰিক ইঞ্জিনসমূহ শ্ৰীলংকা, মালয়েছিয়া, বাংলাদেশ, মালি, চেনেগাল Sudan তাঞ্জানিয়া, এংগোলা, ভিয়েটনাম ইত্যাদি দেশলৈ ৰপ্তানি কৰা হয়। তদুপৰি দেশৰ ভিতৰতে জাহাজ বন্দৰ, বৃহৎ শক্তিখণ্ড আৰু ব্যক্তিগত খণ্ডৰ ৰেলসেৱাসমূহৰ চাহিদাও ই পূৰণ কৰি আহিছে।
কাকলি হাঁহ
কাকলি হাঁহ বা বৰকালী মুগী হাঁহ (Ferruginous Duck or White eyed Pochard, বৈজ্ঞানিক নাম-Aythya nyroca) মজলীয়া আকাৰৰ এবিধ হাঁহৰ প্ৰজাতি৷ ই প্ৰধানকৈ ইউৰেছিয়াত বহুলভাৱে বিস্তৃত হৈ আছে৷
ৰোমানীয় ৱিকিপিডিয়া
ৰোমানীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ৰোমানীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
কাকলি হাঁহ
বিৱৰণ
পূৰ্ণবয়স্ক মতা কাকলি হাঁহৰ দেহৰ বৰণ গাঢ় বাদামী (chestnut) আৰু চকু হালধীয়া৷ ইয়াৰ নেজডাল শুদ্ধ বগা বাবে চিনাক্তকৰণত সহায় হয়৷ মাইকী কাকলি হাঁহো দেখিবলৈ প্ৰায় একে কিন্তু বৰণ কিছু শেঁতা হয়৷ ইহঁত জাকপাতি বাস কৰা হাঁহৰ প্ৰজাতি৷ বিশেষকৈ শীতকালত ই অন্য প্ৰজাতিৰ হাঁহৰ সৈতে বৃহৎ গোট গঠন কৰে৷
বিৰাট
বিৰাট (Virata; विराट) হৈছে হিন্দু ধৰ্মগ্ৰন্থ মহাভাৰতৰ অনুসৰি মৎসদেশৰ ৰজা। তেওঁ উত্তৰ আৰু উত্তৰাৰ পিতৃ তথা অৰ্জুন আৰু সুভদ্ৰাৰ পুত্ৰ অভিমন্যুৰ শহুৰ আছিল। তেওঁৰ পত্নী আছিল সুদেষ্ণা।
কাকলি হাঁহ
বিতৰণ
কাকলি হাঁহে প্ৰধানকৈ দক্ষিণ-পশ্চিম এছিয়া অৰ্থাৎ চীনৰ পৰা পাকিস্তান আৰু ভাৰত, ইউৰোপ আৰু উত্তৰ আফ্ৰিকাত প্ৰজনন কৰে৷ শীতকালত এই বিতৰণ অধিক বিস্তৃত হৈ পৰে৷
ৰোমানীয় ৱিকিপিডিয়া
পৰিসংখ্যা
2023 চনৰ ৰোমানীয় ৱিকিপিডিয়া'ৰ  প্ৰবন্ধ, 0 সম্পাদক, 0 প্ৰশাসক  আৰু 0 ফাইল আছে। মোট সম্পাদনা সংখ্যা ।
বিৰাট
তথ্য সংগ্ৰহ
শ্ৰেণী:মহাভাৰতৰ চৰিত্ৰ
ৰোমানীয় ৱিকিপিডিয়া
বাহ্যিক সংযোগ
ৰোমানীয় ৱিকিপিডিয়া
ভানাৰাস ৰেল ইঞ্জিন কাৰখানা
বাহ্যিক সংযোগ
শ্ৰেণী:ভাৰতৰ ৰেল উদ্যোগ
ৰোমানীয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
কাকলি হাঁহ
আচৰণ
কাকলি হাঁহ প্ৰধানকৈ পৰিভ্ৰমণকাৰী ৷ অৱশ্যে ইয়াৰ পৰিভ্ৰমণৰ স্থান তথা দিশৰ বিষয়ে বিশেষ তথ্য পোৱা হোৱা নাই আৰু কিছুমান গোট প্ৰজননৰ ঠাইতে সমগ্ৰ বছৰ জুৰি থকা বুলি জনা যায়
খাদ্য
কাকলি হাঁহ সৰ্য়ভক্ষী আৰু সেয়ে ই সকলো ধৰণৰ খাদ্যই গ্ৰহণ কৰে৷ অৱশ্যে ই প্ৰধানকৈ জলজ উদ্ভিদৰ বিভিন্ন অংশ যেনে -গুটি, শিপা, ডাল আদি খায়৷ তাৰোপৰি বিভিন্ন প্ৰাণী যেনে মলাস্কা, পোক, কেকোঁৰা, উভচৰ প্ৰাণী আৰু মাছ আদিও খায়৷
প্ৰজনন
ই এপ্ৰিল-মে মাহত প্ৰজনন কৰে৷ পানী কাষৰীয়া অঞ্চলত উদ্ভিদৰ ডাল-পাতেৰে ই মাটিত বাহ সাজে৷ ,
বাহ্যিক সংযোগ
শ্ৰেণী:হাঁহ শ্ৰেণী:জীৱবিজ্ঞান
উত্তৰা
উত্তৰা (Uttara) আছিল মৎসদেশৰ ৰজা বিৰাটৰ কন্যা, য’ত পাণ্ডৱসকলে বনবাসৰ সময়ত সেই মৎসদেশতে এবছৰ সময় কটাইছিল৷ তেওঁ অৰ্জুন আৰু সুভদ্ৰাৰ পুত্ৰ অভিমন্যুৰ পত্নী আৰু পৰীক্ষিতৰ মাতৃ আছিল। তেওঁৰ মাকৰ নাম আছিল সুদেষ্ণা। তেওঁ উত্তৰ, স্বেতা আৰু শংকাৰ ভগ্নী আছিল।
বৃহন্নলাৰ পৰা নৃত্য কলা আহৰণ
বিশ্বাস কৰা হয় যে, উত্তৰাই মৎসদেশত পাণ্ডৱসকলে প্ৰস্থান কৰা বছৰত অৰ্জুনৰ পৰা নৃত্য শিকিছিল। অজ্ঞাত বাস কৰি, অৰ্জুনে বৃহন্নলা নামৰে এজন নুপুং হিচাপে জীৱন যাপন কৰিছিল আৰু অপশ্বৰাসকলৰ পৰা শিকা নৃত্যৰ কলা প্ৰচলিত কৰিছিল।
বিবাহ আৰু বৈধব্য
এবাৰ ৰজা বিৰাটে উত্তৰাক নৃত্যৰ প্ৰশিক্ষণ দিয়া অৰ্জুনক হৃদয়ঙ্গম কৰি লগালগ তেওঁৰ জীয়াৰী উত্তৰাক অৰ্জুনলৈ দিবলৈ প্ৰস্তাৱ আগবঢ়ায়৷ অৱশ্যে, প্ৰস্তাৱৰ পিছত অৰ্জুনে ৰজা বিৰাটক স্পষ্ট কৰি দিয়ে যে- এগৰাকী শিক্ষকৰ তেওঁৰ শিক্ষাৰ্থীৰ সৈতে থকা স্নেহময় যি সম্পৰ্ক সেইয়া পিতৃ-মাতৃ আৰু তেওঁৰ সন্তানৰ দৰে হয়। পিছত সেয়েহে অৰ্জুনে উত্তৰাক তেওঁৰ পুত্ৰ অভিমন্যুৰ সৈতে বিয়া কৰাই তেওঁৰ বোৱাৰী হিচাপে গ্ৰহণ কৰাৰ সিদ্ধান্ত লয়।
কুৰুক্ষেত্ৰৰ যুদ্ধত অভিমন্যু নিহত হোৱাত উত্তৰা খুব কম বয়সতে বিধৱা হ’বলগীয়া হয়। অভিমন্যুৰ মৃত্যুৰ পিছত উত্তৰাই অভিমন্যুৰ লগতে চিতাত নিজকে জ্বলাই ৰাহ কৰিবলৈ চেষ্টা কৰে, যদিও শ্ৰীকৃষ্ণাই তেওঁক তেওঁৰ গৰ্ভধাৰণৰ বিষয়ে অৱগত কৰাই তেনে কৰিবলৈ বাধা দিয়ে।
অশ্বত্থামাৰ আক্ৰমণ
মহাভাৰতৰ যুদ্ধৰ শেষৰ ফালে উত্তৰাৰ প্ৰসৱ বেদনাৰ সময়চোৱাত, দুৰ্যোধন আৰু কৌৰৱ সেনাৰ পৰাজয়ৰ প্ৰতিশোধ ল'বলৈ দ্ৰোণাচাৰ্যৰ পুত্ৰ অশ্বত্থামাই অৰ্জুনৰ সৈতে যুদ্ধত লিপ্ত হয়। যেতিয়া অৰ্জুনক পৰম্পৰাগতভাৱে পৰাস্ত কৰিব নোৱাৰিব বুলি জানে তেতিয়া অশ্বত্থামাই তেওঁৰ পিতৃ/শিক্ষকক ব্ৰহ্মাস্ত্ৰৰ দৰে অস্ত্ৰ কেতিয়াও প্ৰয়োগ নকৰোঁ বুলি প্ৰতিশ্ৰুতি দিয়া স্বত্বেও তেওঁ  শক্তিশালী ব্ৰহ্মাস্তক আহ্বান জনাইছিল৷ যেতিয়া অৰ্জুনে তাৰ সমকক্ষ হোৱাকৈ ব্ৰহ্মাস্ত্ৰ প্ৰয়োগ কৰিবলৈ লয়; তেতিয়া ব্যাসে হস্তক্ষেপ কৰে আৰু দুয়োগৰাকী যোদ্ধাক তেওঁলোকৰ অস্ত্ৰ প্ৰত্যাহাৰ কৰিবলৈ আদেশ দিয়ে। অৰ্জুনে তেওঁৰ অস্ত্ৰ সফলতাৰে প্ৰত্যাহাৰ কৰে কিন্তু অশ্বত্থামাৰ সেই জ্ঞান নথকাৰ কাৰণে তাক প্ৰত্যাহাৰ কৰিবলৈ অসমৰ্থ হয়। পিছত শ্ৰীকৃষ্ণই সেই অস্ত্ৰটোক এটা জনবসতিহীন ঠাইলৈ পুনঃনিৰ্দেশিত কৰিবলৈ অশ্বত্থামাক পৰামৰ্শ দিয়ে। অনুতপ্ত, ভাগৰুৱা, প্ৰতিশোধলব্ধ, অশ্বত্থামাই সিদ্ধান্ত লয় যে, যদি তেওঁ পাণ্ডৱসকলক নিঃশেষ কৰিব নোৱাৰে, তেন্তে সিহঁতে তেওঁলোকৰ বংশ নিঃশেষ কৰিব। এই ভাবি তেওঁ উত্তৰাৰ গৰ্ভত সেই ব্ৰহ্মাস্ত্ৰটো নিক্ষেপ কৰে৷ যাৰ ফলত সেই অস্ত্ৰই উত্তৰাৰ গৰ্ভত থকা পৰীক্ষিতৰ ভ্ৰূণৰ ৰূপক আক্ৰমণ কৰে। পিছত শ্ৰীকৃষ্ণই হস্তক্ষেপ কৰি আৰু মৃত সন্তানটোক পুনৰুজ্জীৱিত কৰি সেই সন্তানটোৰ নাম ৰখা হয় পৰীক্ষিত।
শ্ৰীকৃষ্ণই অশ্বত্থামাক উত্তৰাৰ গৰ্ভত সেই ব্ৰহ্মাস্ত্ৰটো নিক্ষেপ কৰা অপৰাধৰ শাস্তিস্বৰূপে অভিশাপ দিয়ে যে, তেওঁ তাৰ ক্ষমতাৰ উৎস, যিটো তেওঁৰ কপালত উজ্জ্বল শোভিত গহনা; তেওঁ তাক হেৰুৱাব৷ অশ্বত্থামাই কপালত শোভিত গহনাটো হেৰুওৱাৰ ফলত অশ্বত্থামাই তেওঁৰ মানসিক সংযম হেৰুৱাই পেলায়। উত্তৰা আৰু অভিমন্যুৰ পুত্ৰ পৰীক্ষিত কুৰু ৰাজবংশৰ উত্তৰাধিকাৰী হৈছিল আৰু অৱশেষত হস্তিনাপুৰৰ ৰজা হৈছিল। উত্তৰাৰ নাতি জন্মেজয় আছিল পৰীক্ষিত আৰু মাদ্ৰৱতীৰ সন্তান৷
বংশধৰ
হিন্দু ধৰ্মগ্ৰন্থ মহাভাৰত অনুসৰি, উত্তৰাৰ জন্মদাত্ৰী পিতৃ-মাতৃ আছিল মৎসদেশৰ ৰজা বিৰাট আৰু সুদেষ্ণা৷ মাতৃ সুদেষ্ণা আছিল কেকয় ৰজাৰ কন্যা তথা কীচকৰ ভনীয়েক৷ উত্তৰাৰ স্বামী অভিমন্যু আছিল পাণ্ডু আৰু কুন্তী দেৱীৰ নাতি তথা অৰ্জুন আৰু সুভদ্ৰাৰ পুত্ৰ৷
তথ্য সংগ্ৰহ
শ্ৰেণী:মহাভাৰতৰ চৰিত্ৰ
ভাৰতীয় মহাকাশ গৱেষণা সংস্থাৰ অধ্যক্ষসকল
ভাৰতীয় মহাকাশ গৱেষণা সংস্থা (ইংৰাজী: Indian Space Research Organisation), চমুকৈ ইছৰোৰ অধ্যক্ষ হৈছে সংস্থাটোৰ সৰ্বোচ্চ পদাধিকাৰী। ১৯৬২ চনত বিক্ৰম সাৰাভাইৰ অধ্যক্ষতাত Indian National Committee for Space Research (INCOSPAR) গঠন কৰা হৈছিল। বিক্ৰম সাৰাভাইৰ প্ৰচেষ্টাত বৰ্তমানৰ ভাৰতীয় মহাকাশ গৱেষণা সংস্থা ১৯৬৯ চনত গঢ় লৈ উঠিছিল। তেতিয়াৰে পৰা এতিয়ালৈকে ভাৰতীয় মহাকাশ গৱেষণা সংস্থাৰ অধ্যক্ষ হিচাপে দহগৰাকী ব্যক্তি ইয়াৰ অধ্যক্ষ হিচাপে অধিষ্ঠিত হৈছে। এওঁলোকৰ ভিতৰত অধ্যাপক সতীশ ধৱনে সৰ্বাধিক ১২ বছৰ অধ্যক্ষ হিচাপে কাৰ্যনিৰ্বাহ কৰিছিল।
বাহ্যিক সংযোগ
শ্ৰেণী:ভাৰত সম্পৰ্কীয় তালিকা শ্ৰেণী:ভাৰতীয় মহাকাশ গৱেষণা সংস্থা শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
ষ্টিফেনি মেয়াৰ
ষ্টিফেনি মেয়াৰ (Stephenie Meyer; née Morgan; ; জন্ম: ২৪ ডিচেম্বৰ, ১৯৭৩) এগৰাকী আমেৰিকান ঔপন্যাসিক তথা প্ৰযোজক। তেওঁ ঘাইকৈ ভেম্পায়াৰ ৰোমাঞ্চ শৃংখলা টোৱাইলাইটৰ বাবে জনাজাত।   ১০০ মিলিয়নতকৈও অধিক বিক্ৰী তথা ৩৭টা বিভিন্ন ভাষালৈ অনুবাদ হোৱা  টোৱাইলাইট উপন্যাস সমূহে তেওঁলৈ বিশ্বজোৰা খ্যাতি আনি দিয়ে। ২০০৮ চনত ২৯ মিলিয়ন আৰু ২০০৯ চনত ২৬.৫ মিলিয়ন কিতাপ বিক্ৰীৰে ২০০৮ আৰু ২০০৯ চনত মেয়াৰৰ গ্ৰন্থই আমেৰিকাত সৰ্বাধিকসংখ্যক বিক্ৰীৰ অভিলেখ গঢ়িছিল। ২০০৮ চনত আমেৰিকাৰ কিতাপৰ দোকানসমূহত টোৱাইলাইট আছিল সৰ্বাধিক বিক্ৰী হোৱা কিতাপ।
টাইম আলোচনীৰ "২০০৮ চনৰ ১০০ গৰাকী শীৰ্ষ প্ৰভাৱশালী ব্যক্তি"ৰ তালিকাত মেয়াৰে ৪৯তম স্থান দখল কৰে আৰু ফোৰ্বছৰ ২০০৯ চনৰ শীৰ্ষ এশগৰাকী শক্তিশালী চেলিব্ৰেটীৰ তালিকাত ২৬তম স্থান লাভ কৰে। তেওঁৰ বছৰেকীয়া উপাৰ্জনে ৫০ মিলিয়ন ডলাৰৰ ঘৰো অতিক্ৰম কৰে।
প্ৰাৰম্ভিক জীৱন
হাৰ্টফ'ৰ্ড,কানেক্টিকাটত জন্মগ্ৰহণ কৰা ষ্টিফেনি মেয়াৰৰ পিতৃ-মাতৃ আছিল যথাক্ৰমে ষ্টিফেন আৰু কেণ্ডী মৰ্গান। পাঁচগৰাকী ভাই-ভনী ছেথ,এমিলি,জেকব,প'ল আৰু হেইডিৰ সৈতে তেওঁ ফিনিক্স,আৰিজোনাত বাস কৰিছিল। তেওঁ স্কট্ছডেল,আৰিজোনাৰ চাপাৰল হাই স্কুলত শিক্ষাগ্ৰহণ কৰে। তাৰ পিছত তেওঁ প্ৰভ,উটাহৰ ব্ৰিগহাম য়ং য়ুনিভাৰ্চিটিত শিক্ষা গ্ৰহণ কৰে আৰু ১৯৯৭ চনত তাৰ পৰা ইংৰাজীত বি.এ. ডিগ্ৰী লাভ কৰে। চাৰি বছৰ বয়সতে তেওঁ আৰিজোনাত ক্ৰিষ্টিয়ানক লগ পায় আৰু ১৯৯৪ চনত দুয়োৰে ২০ বছৰ বয়সত বিবাহপাশত আবদ্ধ হয়। তেওঁলোকৰ তিনিটা সন্তানৰ নাম হ'ল গেব,ছেথ আৰু এলি। আগতে হিচাব পৰীক্ষক হিচাপে কাম কৰা ক্ৰিষ্টিয়ান মেয়াৰে বৰ্তমান সন্তানৰ চোৱা চিতা কৰিবলৈ অৱসৰ গ্ৰহণ কৰিছে।
টোৱাইলাইট লিখাৰ আগতে মেয়াৰৰ কোনো লিখাৰ অভিজ্ঞতা নাছিল,আনকি টোৱাইলাইটৰ আগতে তেওঁ এটা চুটিগল্পও লিখা নাছিল। লিখক হোৱাৰ কোনো সম্ভাৱনা নথকা বুলি অনুভৱ কৰি তেওঁ আইন বিদ্যালয়লৈ যাব বিচাৰিছিল, পিছত তেওঁ কয় যে বৰপুত্ৰ গেবৰ জন্মই তেওঁৰ মন সলনি কৰি দিয়ে আৰু কয় যে "যেতিয়া মই গেবক পালোঁ,মই মাত্ৰ তাৰ মাক হব বিচাৰিছিলোঁ। " এজন লেখক হোৱাৰ আগতে মেয়াৰে এটা প্ৰতিষ্ঠানত অভ্যৰ্থনাকাৰীৰ কাম কৰিছিল।
শ্ৰী ৰঘুপতি
শ্ৰী ৰঘুপতি (Sri Raghupati) ২০২৩ চনত মুক্তি লাভ কৰা এখন অপৰাধভিত্তিক-একশ্যনধৰ্মী অসমীয়া চলচ্চিত্ৰ। মণিৰত্ন এণ্টাৰটেইনমেণ্টে নিবেদন কৰা এই চিনেমাখনৰ চিত্ৰনাট্য আৰু পৰিচালনা সুব্ৰত কাকতিৰ। ছবিখন শৈলেন শৰ্মাই প্ৰযোজনা কৰিছে। ছবিখনৰ মুখ্য চৰিত্ৰত ৰবি শৰ্মায়ে অভিনয় কৰিছে। লগতে অসমৰ জনপ্ৰিয় অভিনেতা কে কে (সিদ্ধাৰ্থ শৰ্মা), ৰীণা বৰা, অৰুণ নাথ, অৰুণ হাজৰিকা, প্ৰীতিকংকনা, মনজিৎ শৰ্মা, সিদ্ধাৰ্থ মুখাৰ্জী আৰু প্ৰিয়ম পল্লৱীয়ে অভিনয় কৰিছে। নাৰী সৰবৰাহৰ বিষয়ক লৈ নিৰ্মিত ক্ৰাইম থ্ৰিলাৰ ছবিখনে ২০২৩ চনৰ ৫ জুন তাৰিখে অসমৰ লগতে অসমৰ বাহিৰৰ কিছু চহৰত মুক্তি লাভ কৰে। ছবিখনৰ সংলাপ আৰু কাহিনী ৰবি শৰ্মাৰ আৰু সংগীত প্ৰণয় দত্তৰ। ছবিখন ছবিগৃহত প্ৰায় দহ সপ্তাহজুৰি চলে আৰু ১৩.৮১ কোটিৰ ব্যৱসায় কৰি অসমীয়া ছবিৰ ইতিহাসত অভিলেখ ৰচে ৷
ষ্টিফেনি মেয়াৰ
টোৱাইলাইট
মেয়াৰৰ মতে ২০০৩ চনৰ ২ জুন তাৰিখে এটা সপোনত তেওঁৰ মনলৈ টোৱাইলাইটৰ ধাৰণাটি আহে। তেওঁ সপোনত এজনী ছোৱালী আৰু তাইৰ প্ৰেমত পৰা এজন ভেম্পায়াৰ দেখে যিয়ে ছোৱালীজনীৰ তেজ পিবলৈ আতুৰ হৈ থাকে। ইয়াৰ ওপৰত ভেঁজা দি মেয়াৰে এক খচৰা লিখে যিটো বৰ্তমান কিতাপখনৰ ত্ৰয়োদশ অধ্যায়। তিনিমাহৰ ভিতৰতে তেওঁ নিজৰ সপোনক এক কিতাপৰ ৰূপ দিয়ে যদিও তেওঁ কয় যে তেওঁ কেতিয়াও টোৱাইলাইটক প্ৰকাশ কৰিব বিচৰা নাছিল বৰং নিজৰ মনোৰঞ্জনৰ বাবেহে লিখিছিল। কিতাপখনৰ প্ৰতি উৎসাহী সঁহাৰি দি মেয়াৰৰ ভগ্নীয়ে তেওঁক পাণ্ডুলিপিটো প্ৰকাশন গোষ্ঠীসমূহলৈ প্ৰেৰণ কৰিবলৈ জোৰ দিলে।
শ্ৰী ৰঘুপতি
সংক্ষিপ্ত কাহিনী
এজন উচ্চপদস্থ চৰকাৰী চাকৰিয়াল ৰঘুপতিৰ পৰিয়াল, ভগ্নী আৰু প্ৰেয়সীক কেন্দ্ৰ কৰি ছবিখনৰ কাহিনীভাগ আগবাঢ়ে। আন্তৰিকতা আৰু অধ্যৱসায়ৰ বাবে পৰিচিত এ চি এছ বিষয়া ৰঘুপতি ৰায় বৰুৱাক কেন্দ্ৰ কৰি ছবিখন আবদ্ধ। নিৰুদ্দেশ হোৱা নাৰী উদ্ধাৰৰ বাবে ৰঘুপতিয়ে এক তীব্ৰ যাত্ৰাত নামি পৰে। তদন্তৰ গভীৰতালৈ নামি যোৱাৰ লগে লগে তেওঁ অঞ্চলটোত চলি থকা নাৰী সৰবৰাহৰ এটা ৰেকেট উন্মোচন কৰে। কাহিনীয়ে সময়ে সময়ে বিভিন্ন মোৰ লয়। প্ৰত্যাশিত আৰু অপ্ৰত্যাশিত দুয়ো ধৰণৰ ঘটনাৰ মেৰপাকত ছবিখন আগবাঢ়ে।
ষ্টিফেনি মেয়াৰ
টোৱাইলাইট
তেওঁ লিখা ১৫খন চিঠিৰ ৫ খনৰ কোনো উত্তৰ নাহে,৯ খনে তেওঁৰ প্ৰস্তাৱ প্ৰত্যাখ্যান কৰে আৰু শেষৰখনে ৰাইটাৰ্ছ হাউছৰ জোডী ৰীমাৰৰ পৰা ধনাত্মক সঁহাৰি কঢ়িয়াই আনে। ২০০৩ চনৰ এক নিলাম অনুষ্ঠানত আঠগৰাকী প্ৰকাশকে টোৱাইলাইটৰ প্ৰকাশন স্বত্বৰ বাবে প্ৰতিদ্বন্দ্বিতা কৰে। নৱেম্বৰলৈ মেয়াৰে লিটল,ব্ৰাউন এণ্ড কোম্পানীৰ সৈতে তিনিখন কিতাপ প্ৰকাশ কৰিবলৈ ৭৫০,০০০ডলাৰত চুক্তিৱদ্ধ হয়। ২০০৫ চনত "টোৱাইলাইট"ৰ প্ৰথম ৭৫,০০০ কিতাপ প্ৰকাশিত হয়। প্ৰকাশৰ এমাহৰ ভিতৰতে ই শিশু গ্ৰন্থৰ "নিউ য়ৰ্ক টাইম্ছ বেষ্ট চেলাৰ লিষ্ট"ত পঞ্চম স্থান লাভ কৰে আৰু পিছলৈ প্ৰথম স্থানত অধিষ্ঠিত হয়। ২৬ খনতকৈও অধিক দেশে ইয়াৰ বৈদেশিক স্বত্ব ক্ৰয় কৰে। পাব্লিছাৰ্চ ৱিকলীয়ে ইয়াক বছৰটোৰ শ্ৰেষ্ঠ গ্ৰন্থ বুলি ঘোষণা কৰে আৰু নিউ য়ৰ্ক টাইমছে ইয়াক "সম্পাদকৰ পছন্দ" হিচাপে গ্ৰহণ কৰে।
পৰৱৰ্তী উপন্যাস
টোৱাইলাইটৰ সফলতাৰ পিছত মেয়াৰে নিউ মুন(২০০৬),ইক্লিপ্স(২০০৭) আৰু ব্ৰেকিং ড'ন(২০০৮)ৰ মাজেৰে শৃংখলাটিক আগবঢ়াই লৈ যায়। প্ৰকাশৰ প্ৰথম সপ্তাহতে নিউ মুনে শিশু গ্ৰন্থৰ নিউ য়ৰ্ক টাইম্ছ বেষ্ট চেলাৰ লিষ্টত পঞ্চম স্থান তথা দ্বিতীয় সপ্তাহত প্ৰথম স্থান দখল কৰে আৰু সেই স্থানত এঘাৰ সপ্তাহ জুৰি থাকে। সেই তালিকাত ই প্ৰায় ৫০ সপ্তাহ কটায়। ইক্লিপ্সৰ মুক্তিৰ পিছত প্ৰথম তিনিখন টোৱাইলাইট গ্ৰন্থৰ এই তালিকাত প্ৰায় ১৪৩ সপ্তাহ কটোৱা হয়। টোৱাইলাইট শৃংখলাৰ চতুৰ্থ গ্ৰন্থ ব্ৰেকিং ডনৰ প্ৰথম প্ৰকাশতেই ৩.৭ মিলিয়ন গ্ৰন্থ মুকলি কৰি দিয়া হয় আৰু প্ৰথম দিনাই ইয়াৰ ১.৩ মিলিয়নতকৈও অধিক কিতাপ বিক্ৰী হয়। জে কে ৰাউলিঙৰ দ্য টেলছ অফ বিডল দ্য বাৰ্ডৰ লগত প্ৰতিদ্বন্দ্বিতা সত্ত্বেও ব্ৰিটিছ বুক এৱাৰ্ড লাভ কৰে। এই শৃংখলাৰ কিতাপসমূহ প্ৰায় ৩৭টা ভাষাত গোটেই পৃথিৱীত ১০০ মিলিয়নতকৈও অধিক বিক্ৰী হয়। in 37 languages. ২০০৮ চনত মেয়াৰৰ চাৰিখন গ্ৰন্থই "য়ুএছএ টুডে"ৰ ইয়েৰ এণ্ড বেষ্টচেলাৰ লিষ্টত প্ৰথম চাৰিটা স্থান দখল কৰে আৰু বৰ্তমানলৈ এনেদৰে এই স্থান দখল কৰা মেয়াৰেই একমাত্ৰ সাহিত্যিক হোৱাৰ লগতে তেওঁ বছৰটোৰ সাহিত্যিক হিচাপে পৰিগণিত হয়।
শ্ৰী ৰঘুপতি
তথ্য উৎস
শ্ৰেণী:অসমীয়া চলচ্চিত্ৰ
ষ্টিফেনি মেয়াৰ
পৰৱৰ্তী উপন্যাস
২০০৯ চনৰ আগষ্ট মাহত "য়ুএছএ টুডে"য়ে ঘোষণা কৰে যে শীৰ্ষ দহটা স্থানত প্ৰায় ৫২ সপ্তাহজুৰি থাকি ই জে কে ৰাউলিঙৰ অভিলেখ ভংগ কৰে।
এডৱাৰ্ড কালেনৰ দৃষ্টিকোণৰ পৰা ৰচিত মিডনাইট চানো এই শৃংখলাৰ এটি অংশ হোৱা কথা আছিল আৰু ব্ৰেকিং ডনৰ মুক্তিৰ কিছুদিন পিছতেই ই মুক্তি লভা কথা আছিল। কিন্তু ইয়াৰ প্ৰায় ১২টা অধ্যায় ইণ্টাৰনেট যোগে বাহিৰ হৈ যোৱাত মেয়াৰে ইয়াৰ প্ৰকাশ অনিৰ্দিষ্ট কাললৈ বন্ধ ৰাখে। এই কাণ্ডৰ পৰিপ্ৰেক্ষিতত মেয়াৰ টোৱাইলাইটৰ লগত সম্বন্ধ নথকা কিতাপ লিখিবলৈ সিদ্ধান্ত গ্ৰহণ কৰে। "মিডনাইট চান"ৰ খচৰা অধ্যায় কেইটা তেওঁ নিজ ৱেবচাইটত উপলব্ধ কৰি দিয়ে।
প্ৰভাৱ
মেয়াৰে চাৰ্লট ব্ৰণ্টেৰ জেন আয়াৰ, এল এম মণ্টগোমেৰিৰ এন অৱ গ্ৰীণ গেবল্ছ আদিকে ধৰি বহুতো উপন্যাসক টোৱাইলাইট শৃংখলাৰ অনুপ্ৰেৰণা বুলি উল্লেখ কৰে। শৃংখলাটিৰ প্ৰতিখন কিতাপেই একোখন ক্লাচিক সাহিত্যকৰ্মৰ দ্বাৰা প্ৰভাৱান্বিত : টোৱাইলাইট জেন অষ্টিনৰ প্ৰাইড এণ্ড প্ৰিজুদিচৰ দ্বাৰা,নিউ মুন শ্বেইকছপীয়েৰৰ ৰোমিও এণ্ড জুলিয়েটৰ দ্বাৰা,ইক্লিপ্স এমিলি ব্ৰণ্টেৰ ৱুডাৰিং হেইটছৰ দ্বাৰা আৰু ব্ৰেকিং ড'ন শ্বেইকছপীয়েৰৰ মাৰ্চেণ্ট অৱ ভেনিচ তথা এ মিডচামাৰ নাইটছ ড্ৰীমৰ দ্বাৰা। মেয়াৰে কয় "গোটেই জীৱনজুৰি মই বয়স্কৰ বাবে লিখা কিতাপ পঢ়ি আহিছো। মই বৰ লোভী পঢ়ুৱৈ আছিলো-কিতাপখনৰ আকাৰ যিমানেই ডাঙৰ,মোৰ কাৰণে তিমানেই ভাল। " তেওঁ আকৌ কয় যে অৰচন স্কট কাৰ্ডৰ তেওঁ এক বৃহৎ অনুৰাগী আৰু জেন অষ্টিনৰ কিতাপসমূহ "আকৌ এবাৰ নপঢ়াকৈ বছৰটো কটাব নোৱাৰে"।
মেয়াৰে এয়াও কয় যে তেওঁৰ লিখনিত সংগীতৰ যথেষ্ট প্ৰভাৱ আছে আৰু তেওঁ নিজা ৱেবছাইটত তেওঁৰ কিতাপসমূহক অনুপ্ৰাণিত কৰা গীতসমূহৰ এক সূচী প্ৰকাশ কৰে। মেয়াৰে স্বীকাৰ কৰে যে এগৰাকী মৰমন হোৱা হেতুকে তেওঁৰ লিখনিত তেওঁৰ বিশ্বাসৰ প্ৰভাৱ পৰিছে। মেয়াৰে কয় যে তেওঁ তেওঁৰ উপন্যাস সমূহ মৰমন প্ৰভাৱান্বিত হোৱাটো নিবিচাৰে,নাইবা তেওঁ যৌন নিস্পৃহতা বা ধাৰ্মিক পৱিত্ৰতাৰ হকেও ওকালতি নকৰে,কিন্তু তেওঁৰ মূল্যবোধে তেওঁৰ লিখনিক আকৃতি দিয়ে। তেওঁ লগতে কয় "মই নাভাবো যে মই যেনেকুৱা,তাৰ বাবে মোৰ কিতাপসমূহ বহুত বেছি ৰৈখিক বা ৰহস্যঘন হ'ব। মোৰ কাহিনীত সদায়ে এটা আলোকময় দিশো আছে"
চলচ্চিত্ৰ অভিযোজন
২০০৮ চনৰ ২১ নৱেম্বৰত ছাম্মিট এণ্টাৰটেইনমেণ্টে টোৱাইলাইটৰ চলচ্চিত্ৰ অভিযোজন মুক্তি দিয়ে। কেথেৰিণ হাৰ্ডৱিকৰ নিৰ্দেশনা আৰু মেলিজা ৰোজেনবাৰ্গৰ চিত্ৰনাট্যৰে নিৰ্মিত এই ছবিখনত ক্ৰিষ্টেন ষ্টিৱাৰ্টে বেলা স্বানৰ চৰিত্ৰত,ৰবাৰ্ট পেটিনছনে এডৱাৰ্ড কালেনৰ চৰিত্ৰত আৰু টেইলৰ ল'টনাৰে জেকব ব্লেকৰ চৰিত্ৰত অভিনয় কৰে। ইয়াত মেয়াৰে এক নৈশ আহাৰৰ দৃশ্যত সংক্ষিপ্ত চৰিত্ৰত অভিনয় কৰে। টোৱাইলাইট সফল হোৱা দেখি ছাম্মিট এণ্টাৰটেইনমেণ্টে ২০০৮ চনৰ নৱেম্বৰ মাহতে ইয়াৰ ছিকুৱেল 'দ্য টোৱাইলাইট ছাগা : নিউ মুন' নিৰ্মাণৰ সেউজ সংকেত দিয়ে। ক্ৰিছ ৱেইটজৰ নিৰ্দেশনাত ২০০৯ চনৰ ২০ নৱেম্বৰত ই মুক্তি লাভ কৰে। ফেব্ৰুৱাৰী,২০০৯ত ছাম্মিটে 'দ্য টোৱাইলাইট ছাগা : ইক্লিপ্স'ৰ নিৰ্মাণ নিশ্চিত কৰে। ডেভিদ স্লেডৰ নিৰ্দেশনাত ৩০জুন,২০১০ত ই মুক্তি লভে। ২০০৮ চনৰ নৱেম্বৰ মাহতেই ছাম্মিটে ব্ৰেকিং ড'নৰ স্বত্ব ক্ৰয় কৰে আৰু এক দুই খণ্ডৰ চলচ্চিত্ৰ নিৰ্মাণ কৰি প্ৰথম খণ্ডটি ১৮ নৱেম্বৰ,২০১১ ত আৰু দ্বিতীয় খণ্ডটি ১৬ নৱেম্বৰ,২০১২ত মুক্তি দিয়ে।
দ্য হোষ্ট
২০০৮ চনৰ মে মাহত লিটল,ব্ৰাউন এণ্ড কোম্পানীৰ বয়স্ক শাখাই মেয়াৰৰ বয়স্ক কল্পবিজ্ঞান উপন্যাস "দ্য হোষ্ট" প্ৰকাশ কৰে। ইয়াত মেলানি ষ্ট্ৰাইডাৰ নামৰ এক কমবয়সীয়া মহিলা আৰু ৱাণ্ডাৰাৰ নামৰ এক আক্ৰমণকাৰী পৰগ্ৰহী "সত্তা"ৰ কাহিনী বৰ্ণিত আছে যাক এক হৈ কাম কৰিবলৈ বাধ্য কৰোৱা হয়। দ্য হোষ্টে "নিউ য়ৰ্ক টাইম্ছ বেষ্ট চেলাৰ লিষ্ট"ত প্ৰথম স্থানত আত্মপ্ৰকাশ কৰে আৰু সেই তালিকাত প্ৰায় ২৬ সপ্তাহজুৰি থাকে। মেয়াৰে কয় যে তেওঁ হোষ্ট চিৰিজৰ পৰৱৰ্তী কিতাপসমূহৰ ওপৰত কাম কৰি আছে,তেওঁ এক ত্ৰিলোজি লিখাৰ পৰিকল্পনা কৰিছে যাৰ দ্বিতীয় কিতাপখনৰ নাম "দ্য ছ'ল" আৰু তৃতীয়খনৰ নাম "দ্য ছীকাৰ"। কানছাছ ছিটিত অনুষ্ঠিত এক প্ৰশ্নোত্তৰ অনুষ্ঠানত মেয়াৰে কয় যে তেওঁ ছিকুৱেল সমূহৰ বাহ্যিক চিত্ৰটি অংকন কৰাৰ লগতে কিছু লিখনিও সম্পূৰ্ণ কৰিছে,কিন্তু তেওঁ কিছু দুবিধাত পৰিছে কাৰণ দ্য হোষ্টৰ জগতখন "এখন ভয়ানক ঠাই" য'ত চৰিত্ৰসমূহৰ মৃত্যু ঘটিব পাৰে আৰু তেওঁ নিশ্চিত নহয় যে তেওঁ চৰিত্ৰসমূহৰ মৃত্যু ঘটাব বিচাৰে নে নিবিচাৰে।
সঁহাৰি
এণ্টাৰটেইনমেণ্ট ৱিকলীয়ে কয় "এন ৰাইচৰ পিছত মেয়াৰেই পৃথিৱীৰ আটাইতকৈ জনপ্ৰিয় ভেম্পায়াৰ ঔপন্যাসিক" আৰু দ্য গাৰ্ডিয়ানে মেয়াৰক "এক কল্পনাশক্তি সম্পন্ন কাহিনীকাৰ,এক সৃজনশীল সাহিত্যিক আৰু প্ৰকাশনৰ বজাৰত এক নতুন শক্তিশালী ব্যক্তি" বুলি অভিহিত কৰে। দ্য টাইমছৰ টাইমন স্মিথে মেয়াৰক "চেমনীয়া কল্পকাহিনীৰ চুপাৰষ্টাৰ" আখ্যা দিছে।
মেয়াৰক ইউএছএ টুডে ' য়ে ২০০৮ চনত "বছৰটোৰ সাহিত্যিক" হিচাপে আখ্যা দিয়াৰ লগতে তেওঁ এমএচএন লাইফষ্টাইলৰ "২০০৮ চনৰ সবাতোকৈ প্ৰভাৱশালী মহিলা" আখ্যা পায় য'ত তেওঁক "সাহিত্যিক জ্যোতিষ্ক" হিচাপে বৰ্ণনা কৰা হয়। টাইম আলোচনীৰ "২০০৮ চনৰ সবাতোকৈ প্ৰভাৱশালী এশগৰাকী ব্যক্তি"ৰ তালিকাত ৪৯তম স্থান লাভ কৰে। সাহিত্যিক অৰচন স্কট কাৰ্ডে কয় "ষ্টিফেনি মেয়াৰৰ লিখনি অতি প্ৰাঞ্জল,যি কেতিয়াও পাঠক আৰু তেওঁলোকৰ ভাগ লোৱা সপোনৰ মাজত থিয় নহয়। তেওঁৱেই প্ৰকৃত বস্তু"। স্কটে মেয়াৰক এক "অপূৰ্ব প্ৰতিভা"আখ্যা দিয়ে। মেয়াৰে ফোৰ্বছৰ "হলীউদৰ সৰ্বাধিক উপাৰ্জনকাৰী মহিলা"ৰ তালিকাত পঞ্চম স্থান লাভ কৰে য'ত তেওঁৱেই একমাত্ৰ লেখিকা আছিল। মেয়াৰে ভেনিটি ফেয়াৰৰ ২০০৯ চনৰ "টপ ১০০ ইনফৰমেছন এজ পাৱাৰ্ছ"ৰ তালিকাত ৮২তম স্থান লাভ কৰে।
এমাজনৰ দ্বাৰা প্ৰকাশিত এক তালিকা অনুসৰি মেয়াৰ আছিল যোৱাটো দশকৰ দ্বিতীয় সৰ্বাধিক কিতাপ বিক্ৰী হোৱা সাহিত্যিক য'ত প্ৰথম হয় জে কে ৰাউলিং।
অনুৰাগী
টোৱাইলাইট উপন্যাস সমূহ ৱাছিংটন ৰাজ্যৰ এখন সৰু চহৰ ফোৰ্কছৰ আধাৰত লিখিত। এনেদৰে ফোৰ্কছে অনুৰাগীসকলৰ আকৰ্ষণ লাভ কৰে আৰু অনুৰাগীসকলে ১৩ ছেপ্টেম্বৰত বেলা স্বানৰ জন্মদিনৰ দিনা 'ষ্টিফেনি মেয়াৰ দিৱস' পালন কৰে। টোৱাইলাইট বিষয় হিচাপে লৈ কিছুমান বেণ্ডো গঠন হৈছে।
সমালোচনা
মেয়াৰক জে কে ৰাউলিঙৰ সৈতে তুলনা কৰি ষ্টিফেন কিঙে কয় "আচল পাৰ্থক্যটো হ'ল জে ৰাউলিং এক চমত্‍কাৰী লেখক আৰু ষ্টিফেনি মেয়াৰে প্ৰায় লিখিব নাজানে। তেওঁ সিমান এটা ভাল নহয়। " তেওঁ আকৌ কয়"মানুহবোৰ ইয়াৰ কাহিনী,ইয়াৰ গতিৰ দ্বাৰা আকৰ্ষিত হয়,বিশেষকৈ মেয়াৰৰ ক্ষেত্ৰত এনে লাগে যেন মেয়াৰে ছোৱালীৰ এক প্ৰজন্মকলৈ কিতাপসমূহ লিখিছে য'ত তেওঁ প্ৰেম আৰু যৌনতাৰ এক নিৰাপদ পোহাৰ মেলিছে। ই উত্‍কণ্ঠাপূৰ্ণ আৰু শিহৰণকাৰী কিন্তু মুঠেই ভাবুকিপূৰ্ণ নহয় কাৰণ ই অত্যধিক যৌনতাপূৰ্ণ নহয়।"
নাৰীবাদী সকলে মেয়াৰক অ-নাৰীবাদী বুলি কৈ কয় যে গোটেই শৃংখলাত এক নিন্দাজনক সম্পৰ্কৰ প্ৰেমচৰ্য্যা কৰা হৈছে,এডৱাৰ্ড কেন্দ্ৰিত বেলাৰ জীৱনত সকলো সময়তে বিপদ ঘণ্টা বাজিয়ে থাকে,তাইৰ জীৱনটো কেতিয়াও নিজৰ নিয়ন্ত্ৰণত নাই,তাইৰ সকলো,কুমাৰীত্ব তথা মানৱত্বও এডৱাৰ্ডৰ ৰক্ষা কৰিব পৰা সামৰ্থৰ ওপৰতেই নিৰ্ভৰশীল,আনকি এডৱাৰ্ডৰ সৈতে শাৰীৰিক মিলনৰ পিছতো বেলাই আঘাতপ্ৰাপ্ত হে হ'ব লগীয়া হয়।  মেয়াৰে এই সমালোচনা নাকচ কৰি কয় যে দৰাচলতে কিতাপখন বেলাৰ নিৰ্বাচনৰ ওপৰতহে কেন্দ্ৰিত আৰু তাইৰ বিপদগ্ৰস্তা নাৰীৰ চৰিত্ৰটি তাইৰ মানৱত্বৰেই পৰিচয়।
চলচ্চিত্ৰ প্ৰযোজনা
মেয়াৰ এগৰাকী চলচ্চিত্ৰ প্ৰযোজকো। প্ৰযোজক মেঘান হিবেটৰ সৈতে একত্ৰিতভাৱে তেওঁ ২০১১ত নিজাকৈ এক প্ৰযোজনা প্ৰতিষ্ঠান আৰম্ভ কৰে। ইয়াৰ নাম ফিকল ফিশ্ব ফিল্মছ। মেয়াৰে ২০১১ৰ বেছিভাগ সময়ত ব্ৰেকিং ড'নৰ দুইটা খণ্ড আৰু শ্বেনন হেলৰ উপন্যাস অষ্টিনলেণ্ড প্ৰযোজনা কৰি কটায়। ১২,ফেব্ৰুৱাৰী,২০১২ত মেয়াৰে নিজা ৱেবচাইটত ঘোষণা কৰে যে ১৩ ফেব্ৰুৱাৰীৰ পৰা তেওঁৰ উপন্যাস "দ্য হোষ্ট"ৰ চিত্ৰগ্ৰহণ আৰম্ভ হ'ব যাৰ তেৱোঁ এক প্ৰযোজক। ২০১২ চনৰ এপ্ৰিল মাহত মেয়াৰে ঘোষণা কৰে যে তেওঁ লোইচ ডানকানৰ উপন্যাস "ডাউন এ ডাৰ্ক হল"ৰ প্ৰযোজনা কৰিব।
অন্যান্য কাম কাজ
২০০৯ চনত মেয়াৰে নিজাকৈ কাপোৰৰ এক শৈলী আৰম্ভ কৰিবলৈ কাপোৰৰ প্ৰতিষ্ঠান হ'ব স্কেট কোম্পানীৰ লগত মিলিত হয় আৰু তেওঁৰ কল্প বিজ্ঞান উপন্যাস দ্য হোষ্টৰ লগত সম্পৰ্ক থকা চোলা তৈয়াৰ কৰে। ২০১০ চনৰ ১০ মাৰ্চত ঘোষণা কৰা হয় যে মেয়াৰে দ্য চৰ্ট ছেকেণ্ড লাইফ অৱ ব্ৰী টেনাৰ নামৰ ২০০পৃষ্ঠাৰ এক উপন্যাসিকা ৰচনা কৰিছে। ৫ জুনত ই প্ৰকাশিত হয় আৰু ৭ জুনৰ পৰা ৫ জুলাইৰ ভিতৰত মেয়াৰৰ আনুষ্ঠানিক ৱেবচাইটত বিনামূলীয়াকৈ উপলব্ধ হয়।
বাহ্যিক সংযোগ
শ্ৰেণী:আমেৰিকান লেখক শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:জীৱিত ব্যক্তি
চন্দ্ৰ
আকাশত চন্দ্ৰৰ প্ৰাধান্যই চন্দ্ৰক কলাত্মক, ধাৰ্মিক, পঞ্জিকা সম্বন্ধীয় আৰু ভাষিক দিশত অত্যধিক প্ৰভাৱ পেলাইছে। চন্দ্ৰৰ মধ্যাকৰ্ষণে বাবে সাগৰত জোৱাৰ আদিৰ সৃষ্টি কৰে। জোনৰ পৃথিৱীৰপৰা দূৰত্ব প্ৰায় পৃথিৱীৰ ব্যাসৰ ৩০ গুণ। পৃথিৱীৰপৰা চন্দ্ৰৰ আকাৰ প্ৰায় সূৰ্যৰ সমান যেন দেখা পায়, সেয়ে পূৰ্ণগ্ৰাস সূৰ্যগ্ৰহণ সম্ভৱ।
শ্ৰেণী:সৌৰজগত শ্ৰেণী:প্ৰাকৃতিক উপগ্ৰহ
পল্লৱী যোশী
পল্লৱী যোশী (Pallavi Joshi; জন্ম: ৪ এপ্ৰিল ১৯৬৯) এগৰাকী ভাৰতীয় অভিনয় শিল্পী, লেখক আৰু চলচ্চিত্ৰ প্ৰযোজক, যিয়ে মূলতঃ হিন্দী চলচ্চিত্ৰ আৰু টেলিভিছনত কাম কৰে। চলচ্চিত্ৰ আৰু টেলিভিছনৰ বিস্তৃত কৰ্মজীৱনত পল্লৱীয়ে দুটা ৰাষ্ট্ৰীয় চলচ্চিত্ৰ বঁটাৰ উপৰিও আৰু ফিল্মফেয়াৰ বঁটাৰ বাবে মনোনয়ন আদি প্ৰশংসা লাভ কৰিছে।
পল্লৱীৰ জন্ম মুম্বাইৰ এটা মাৰাঠী পৰিয়ালত হয়। তেওঁ চাৰি বছৰ বয়সতে হিন্দী ছবি নাগ মেৰে সাথীত (১৯৭৩) সৰু চৰিত্ৰত অভিনয় কৰি চলচ্চিত্ৰৰ ক্ষেত্ৰখনত আত্মপ্ৰকাশ কৰে। শিশু শিল্পী হিচাপে অসংখ্য চলচ্চিত্ৰত অভিনয় কৰা পল্লৱীয়ে সমান্তৰাল চলচ্চিত্ৰ আন্দোলনত জড়িত হয় আৰু স্বীকৃতি আৰু প্ৰশংসা অৰ্জন কৰে। ভুজংগনয়না দশৱতাৰ (১৯৮৮), ৰিহাই (১৯৮৮),ৰুক্মাৱতী কি হাৱেলী (১৯৯১) আদি সমালোচকৰ দ্বাৰা প্ৰশংসিত ছবি, য’ত তেওঁ অভিনয় কৰিছিল। ৱহ চোকৰিৰ (১৯৯২) বাবে তেওঁ ৰাষ্ট্ৰীয় চলচ্চিত্ৰ বিশেষ জুৰী বঁটা লাভ কৰে। ইনছাফ কি আৱাজ (১৯৮৬), অন্ধা যুধ (১৯৮৭), মুজৰিম (১৯৮৯), সৌদাগৰ (১৯৯১), পনাহ (১৯৯২) আদি কেইবাখনো ব্যৱসায়িক ছবিত যোশীয়ে অভিনয় কৰিছিল। ইনছাফ কী আৱাজৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনীত হয়। টেলিভিছনৰ উদ্যোগত তেওঁৰ কেৰিয়াৰ আৰু অধিক সম্প্ৰসাৰিত হয়। দূৰদৰ্শনৰ তালাছ (১৯৯২), আৰোহন (১৯৯৬-১৯৯৭), অল্পবিৰাম (১৯৯৮),  জাষ্টুজু (২০০২-২০০৪) আদি অনুষ্ঠানে খ্যাতি আৰু জনপ্ৰিয়তা আনি দিয়ে। শেহতীয়া বছৰবোৰত পল্লৱীয়ে মূলতঃ তেওঁৰ স্বামী পৰিচালক বিবেক অগ্নিহোত্ৰীৰ সহযোগী ৰূপে কাম কৰি আহিছে। বিশেষকৈ দ্য তাছকেণ্ট ফাইলছ (২০১৯), আৰু দ্য কাশ্মীৰ ফাইলছৰ (২০২২) তেওঁ সহ-প্ৰযোজক। ইয়াৰে প্ৰথমখনৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে।
কৰ্মজীৱন
পল্লৱীয়ে সৰুতেই মঞ্চত অভিনয় কৰিবলৈ লয়। শিশুশিল্পী হিচাপে বদলা, আদমী সড়ক কা আদি ছবিত অভিনয় কৰে। দাদাত (১৯৭৯) তেওঁ এজন কুখ্যাত গেংষ্টাৰৰ শুদ্ধ পথলৈ অনা অন্ধ শিশুৰ চৰিত্ৰত অভিনয় কৰিছিল। আশীৰ দশকটোত তথা নব্বৈৰ দশকৰ প্ৰথমভাগত ৰুক্মাৱতী কী হাৱেলী, সুৰজ কা সাতৱাঁ ঘোড়া, তৃষাগ্নি (১৯৮৮), বঞ্চিত, ভুজায়ন দশৱতাৰ (১৯৯১) আৰু ৰিহাই আদি কলাত্মক ছবিত ছবিত অভিনয় কৰে। সৌদাগৰ, পনাহ, তেহেলকা, মুজৰিমকে ধৰি ব্যৱসায়িক বিগ বাজেটৰ ছবিতো ভগ্নী বা নায়িকাৰ বন্ধু হিচাপে সহযোগী চৰিত্ৰত তেওঁক দেখা গৈছিল। অন্ধা যুধত (১৯৮৮) বিশেষভাৱে সক্ষম ছোৱালী এজনীৰ চৰিত্ৰত অভিনয় কৰি ফিল্মফেয়াৰ ‘শ্ৰেষ্ঠ সহযোগী অভিনেত্ৰী’ৰ বঁটাৰ বাবে মনোনীত হয়। তেওঁ ৱহ চোকৰিত (১৯৯২) অভিনয় কৰি তেওঁ ৪১তম ৰাষ্ট্ৰীয় চলচ্চিত্ৰ বিশেষ জুৰী বঁটা পাবলৈ সক্ষম হৈছিল। শ্যাম বেনেগালৰ দ্য মেকিং অৱ দ্য মহাত্মাত (১৯৯৫) কস্তুৰবা গান্ধীৰ ভূমিকাত অভিনয় কৰে।
পল্লৱীয়ে আঞ্চলিক ভাষাৰ ছবিতো কাম কৰিছে। কে পি ছাছিৰ পৰিচালনাত নিৰ্মিত সমালোচকৰ প্ৰশংসিত মালয়ালম ছবি ইলায়ুম মুলুমত (১৯৯৪) তেওঁ কেন্দ্ৰীয় চৰিত্ৰ ‘শান্তা’ৰ ভূমিকাত আৰু লোকেশ পৰিচালিত কানাড়া ছবি ভুজংগায়না দশৱতাৰৰ এক গুৰুত্বপূৰ্ণ চৰিত্ৰত অভিনয় কৰিছে। ৰেনুকা চাহানী পৰিচালিত মাৰাঠী ছবি ৰীতাৰ মুখ্য চৰিত্ৰটোৰ বাবে পল্লৱীক কাষ্টিং কৰা হৈছিল।